eMedicine is ’n aanlyn kliniese mediese databasis wat in 1996 begin is deur twee geneeshere, Scott Plantz en Richard Lavely. Die webtuiste kan deursoek word met ’n sleutelwoord en bevat sowat 6 800 artikels, wat elkeen verbind word met een van 62 kliniese handleidings. Artikels word elke jaar bygewerk en die data word in die artikel gepubliseer. Meyers, AD (2000 Apr). "eMedicine Otolaryngology: an online textbook for ENT specialists". Ear, nose, & throat journal. 79 (4): 268–71. PMID 10786388. Gaan datum na in: |date= (hulp) Hierdie artikel is ’n saadjie. Voel vry om Wikipedia te help deur dit uit te brei.


’n Tholos (meervoud: tholoi; Grieks: θολωτός τάφος, "koepelgraf"), is ’n byekorfvormige grafkelder wat gekenmerk word deur ’n koepel wat gevorm is deur al hoe kleiner wordende ringe modderstene of klippe. Tholoi is in verskeie kulture van die Middellandse See-gebied en Wes-Asië gebruik om mense te begrawe, maar soms is hulle vir ander doeleindes gebruik soos huise (Siprus), rituele (Sirië) en forte (Spanje, Sardinië). In Griekeland het die tholoi laat in die Bronstydperk ontstaan. Dit is onseker of hulle deur die tholoi van Kreta geïnspireer is en of hulle ’n natuurlike ontwikkeling in die bou van grafte tydens die Bronstydperk was. Die konsep lyk meer soos dié van die talle grafkamers uit die Miceense tydperk. Ná omstreeks 1500 v.C. het tholoi meer algemeen geraak in die Miceense beskawing. Hulle is egter, anders as die vroeëre voorbeelde, feitlik altyd uit die kant van ’n heuwel gegrawe sodat net sowat ’n derde van die grafkelder bogronds was. Die bouwerk is met ’n relatief klein hoop grond bedek.


Pinocchio (/pɪˈnɔkioʊ/; Italiaans: [piˈnɔkkjo]; van Italiaans Pinocchio, "stukkie denneboom") is 'n fiktiewe karakter en protagonis (hoofkarakter) in die kinderboek "Die Avonture van Pinocchio" (Le avventure di Pinocchio) uit 1883, geskryf deur die Italianer Carlo Collodi. Die houtbewerker (houtsnyer) Geppetto woon in 'n klein Italiaanse dorpie waar hy 'n houtpop genaamd Pinocchio vervaardig. Dié houtpop word lewend en beleef vele avonture. Die verhaal van Pinocchio het al in verskeie weergawes verskyn en is ook vir die moderne media verwerk. Wikimedia Commons het meer media in die kategorie Pinocchio. Hierdie artikel is ’n saadjie. Voel vry om Wikipedia te help deur dit uit te brei.


Isaac Lewis (1849 - 1925) was 'n nyweraar en gebore in Rusland. Hy was die neef en vennoot van Sammy Marks. Hy kom in 1870 in Suid-Afrika aan en word 'n vennoot in die maatskappy, Lewis & Marks. Dit word een van die grootste eiendoms- en nywerheidsondernemings in Suider-Afrika. Hy was minder bekend as Marks onder die publiek. Ensiklopedie van Suidelike Afrika, Eric Rosenthal, 1967


Ethelreda Lewis neé Howe (1875 - 31 Julie 1946) was 'n Suid-Afrikaanse skryfster. Sy is gebore in Matlock, Derbyshire, Engeland. Sy is Ethel genoem maar neem die naam Ethelreda aan. Sy emigreer na Suid-Afrika en trou met dr. Joseph Lewis van Kaapstad. Sy skryf 'n aantal romans en die bekendste is The Harp. Die boek verskyn in 1925 en handel oor die lewe in 'n klein Kaapse kusdorpie. Sy word bekend as die redaktrise van Trader Horn. Latere boeke wat gevolg het verskaf aan haar roem in Suid-Afrika en die buiteland. Sy is in Port Alfred oorlede. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Die Narmer-palet, ook bekend as die Groot Hierakonpolis-palet, is ’n belangrike argeologiese vonds uit Antieke Egipte en dateer uit omstreeks die 31ste eeu v.C.. Dit bevat van die vroegste hiëroglief-inskripsies wat nog gevind is. Sommige geleerdes glo dit beeld die vereniging van Bo- en Benede-Egipte onder koning Narmer uit. Aan die een kant word die koning gewys met die wit kroon van Bo-Egipte (in die suide) en aan die ander kant met die rooi kroon van Benede-Egipte (in die noorde). Dit is een van die vroegste uitbeeldings van ’n Egiptiese koning. Die palet toon baie van die klassieke elemente van Antieke Egiptiese kuns, wat reeds gevestig moes gewees het in die tyd dat die palet geskep is. Die Egiptoloog Bob Brier het na die Narmer-palet verwys as die "eerste historiese dokument ter wêreld". Die palet, wat vyf millenniums lank feitlik ongeskonde bewaar gebly het, is in 1897-1898 deur die Britse argeoloë James E. Quibell en Frederick W. Green ontdek in die Tempel van Horus by Nechen.


Die 12de Dinastie van Antieke Egipte (ook Dinastie XII geskryf) is omstreeks 1976 v.C. gestig deur Amenemhat I, die adviseur van die laaste koning van die 11de Dinastie. Hy het die hoofstad van Thebe na Memphis geskuif waar hy ’n nuwe stad met die naam "Amenemhat-itj-tawy" ("Amenemhat, die veroweraar van die Twee Lande"), of kortweg Itjtawy, laat bou het. Die 12de Dinastie word saam met die 11de, 13de en 14de Dinastie beskou as die Middelryk van Egipte. Bekende farao's van die 12de Dinastie was: Egiptoloë beskou die 12de Dinastie as die hoogtepunt van die Middelryk. Die volgorde van sy heersers is bekend uit verskeie bronne: twee lyste in tempels by Abydos en een by Saqqara, sowel as Manetho se werk. In dié tyd is ’n paar letterkundige werke geskryf wat tydens die hele Egiptiese geskiedenis bekend sou bly, soos die verhaal van Sinuhe en van Wenamun. Die beeldhoukuns in dié tyd was ook besonder realisties en die piramides van die dinastie se farao's is gebou by Dahsjoer, Lisjt, Hawara en el-Lahoen.


HK Express (Chinees: voorheen 香港快運航空) is 'n Hongkong-gebaseerde laekosteredery wat geskeduleerde vlugte bied na 27 bestemmings in Asië, waaronder China, Japan, Maleisië, Suid-Korea, Taiwan en Thailand. Die lugredery se belangrikste sentrum is op die Hongkong Internasionale Lughawe en dit gebruik 'n vloot wat uitsluitlik uit Airbus A320 en A321's bestaan. Hong Kong Express bedien die volgende bestemmings:  Volksrepubliek China Kunming - Kunming Changshui Internasionale Lughawe Ningbo - Ningbo Lishe Internasionale Lughawe Zhengzhou - Zhengzhou Xinzheng Internasionale Lughawe  Hong Kong Hongkong Internasionale Lughawe spilpunt  Japan Fukuoka – Fukuoka Internasionale Lughawe Osaka – Kansai Internasionale Lughawe Tokio Haneda Lughawe Narita Internasionale Lughawe (begin 8 Desember 2014) Nagoya – Chubu Centrair Internasionale Lughawe  Maleisië Penang – Penang Internasionale Lughawe  Korea Busan – Gimhae Internasionale Lughawe Seoul – Incheon Internasionale Lughawe  Taiwan Taichung – Taichung Internasionale Lughawe  Thailand Chiang Mai – Chiang Mai Internasionale Lughawe Phuket – Phuket Internasionale Lughawe "[1] Geargiveer 12 Mei 2015 op Wayback Machine." Hong Kong Express. Verkry op 27 September 2013. http://airlineroute.net/2014/06/13/uo-hkgngb-jul14/ http://airlineroute.net/2014/07/31/uo-cgo-sep14/ http://airlineroute.net/2014/10/09/uo-nrt-dec14/ http://airlineroute.net/2014/06/12/uo-ngo-sep14/ http://airlineroute.net/2014/05/12/uo-pus-aug14/


Geologiese Plooiing is plooie wat ontstaan wanneer lae geologiese gesteentes deur spanning in die aardkors vervorm word. Hierdie lae kon oorspronklik plat gewees het, of alreeds vervormde lae gewees het wat tydens afsetting of daarna vervorm is. Wanneer geplooide gesteentes aan 'n tweede fase van plooiing onderwerp word, kan baie ingewikkelde landsvorme ontstaan. Plooiing ontstaan a.g.v. drukkragte in die aardkors, wat veroorsaak word deur plaattektoniek (beweging van die aardkors). Feitlik alle gesteentes is op die een of ander tyd onderwerp aan 'n vorm van spanning, wat plooiing tot gevolg kan hê. Plooie en verskuiwings is verantwoordelik vir baie komplekse strukturele verskynsels in sekere gebiede. Die belangrikste vormingswyse van bergreekse is deur antiklinale plooiing en oorskuiwings. Plooie neem baie vorme aan, wat afhanklik is van die eienskappe van gesteentes, so os byvoorbeeld brosbreeksterkte, elastisiteit en plastisiteit. Wanneer die druk op 'n liggaam uit alle rigtings ewe groot is, word gepraat van hidrostatiese druk. Die druk wat op die gesteentes van die aardkors inwerk, word egter litostatiese druk genoem. Indien die druk nie van alle kante ewe groot is nie, ontstaan 'n skuifskeurspanning in die gesteente en neig die gesteente om van vorm te verander (vervorming of deformasie).


Algebloei is die vinnige toename in die aantal (gewoonlik mikroskopiese) alge wat in water voorkom. Alge kan in varswater sowel as soutwater voorkom. So 'n bloei kan konsentrasies van miljoene selle per milliliter water bereik. Algebloei kan meestal as 'n groen skynsel in die water gesien word, maar ander kleure soos geel-bruin of rooi is ook moontlik, afhangende van die spesie van alge. Sogenaamde "algebloei" kan ook deur sianobakterieë (soos Aphanizomenon flosaquae) veroorsaak word, wat nie meer as alge geklassifiseer word nie. Alge is 'n groot probleem in ekostelsels, want soos enige skielike onnatuurlike groei, is dit nadelig vir die ander diere in die stelsel. Sommige vorme van alge, soos rooigety, is giftig. Dit lei gewoonlik tot 'n drastiese vermindering in die aantal lewende organismes. Eutrofikasie, een van die moontlike redes vir algebloei.


Professor Johannes Jacobus Smith (5 Oktober 1883 - 18 Junie 1949) was 'n Suid-Afrikaanse taalkundige en eerste redakteur van die amptelike Afrikaanse Woordeboek. Hy is naby Tulbagh gebore en ontvang sy opleiding in die Paarl en Stellenbosch voordat hy sy studies in die buiteland voortsit. Hier spesialiseer hy in die Germaanse tale. In Londen word hy tot die balie toegelaat en behaal die hoogste punte in Engeland. In 1914 word hy dekaan van die fakulteit Duits en Frans aan die destydse Victoria-kollege. Nadat dié kollege sy naam verander na die Universiteit van Stellenbosch in 1919 word hy professor in Afrikaans. Tussendeur was hy die redakteur van Ons Moedertaal en Die Huisgenoot van 1917 tot 1924. Hy was 'n lid van die SA Akademie en het gehelp om spelreëls te standaardiseer. Van 1925 tot 1943 was hy die redakteur van die Afrikaanse Woordeboek en hier het hy reusewerk verrig. Hy was ook betrokke in die geskil met die Akademie oor spelreëls totdat 'n kompromis bereik is in 1932. Hy was ook lid van die Pleknamekommissie en van die Gesamentlike Matrikulasieraad en ook 'n trustee van die Suid-Afrikaanse Kunsgalery.


Louise Joy Brown (1978 - ) was die eerste proefbuisbaba in die geskiedenis. Louise Brown is die oudste kind van John en Lesley Brown. Na nege jaar se probeer ondergaan hulle die eerste IVF-behandeling (vitro-bevrugting). Die behandeling is deur Patrick Steptoe en Robert Edwards uitgevoer. Dit was suksesvol en Louise is op 25 Julie 1978 deur middel van 'n keisersnee gebore. Sy het met geboorte 2,6 kg geweeg. Alle bewyse dui daarop dat die IVF-metode, wat intussen deur miljoene mense gebruik is, tot gesonde en vrugbare kinders lei. Brown het geen gebrek of enige ernstige siektes nie. Haar suster Natalie, wat 4 jaar jonger en ook 'n proefbuisbaba is, is ook gesond. Brown werk by die poskantoor in Bristol en is sedertdien getroud. Op 10 Julie 2006 kom dit aan die lig dat sy op natuurlike wyse swanger geword het. Haar seun, Cameron, is op 21 Desember 2006 gebore. Sy was egter nie die eerste proefbuisbaba wat self 'n kind gekry het nie. Die eer het haar suster reeds in 1999 toegeval. Onvrugbaarheid: so word lewe in hospitaal geskep;


Oeserkaf (ook Oesercheres of Oeserkara) was ’n Egiptiese farao en die stigter van die 5de Dinastie tydens ’n tydperk bekend as die Ou Ryk. Hy was die farao wat die tradisie begin het om sontempels by Aboesir te laat bou. Sy naam beteken "sy siel (ka) is magtig". Hy het van 2494 tot 2487 v.C. regeer en het die Piramide van Oeserkaf by Saqqara laat bou. Oeserkaf kan die kleinseun van Djedefre wees by dié se dogter, Neferhetepes. Dit is onbekend wie sy pa was. Ander geleerdes glo sy ma was Chentkaoes I (of sy was sy vrou voor hy die troon bestyg het). Nog ’n vrou van Oeserkaf was ’n vrou met dieselfde naam, Neferhetepes, wat die ma van Sahoere was. Oeserkaf kon ook die pa van Neferirkare Kakai by Chentkaoes I gewees het. Sahoere, Oeserkaf se opvolger, was dus waarskynlik sy seun. Die presiese lengte van Oeserkaf se bewind is onbekend. Volgens die Turynse Koningslys is dit sewe jaar, terwyl dit blykbaar volgens Manetho 28 jaar was. Daar word egter geglo dit kon nie langer as 12 of 14 jaar gewees het nie.


Chartreuse-geel is 'n geel-groen kleur wat verwys na die Franse likeur met dieselfde naam. Die kleurnaam chartreuse-geel is die eerste keer in 1892 gebruik. Die kleur word verkry deur geel (87.5%) en groen (12.5%) te meng. Volgens verskeie kleurskemas word chartreuse-geel as volg voorgestel: Regs is 'n voorstelling van die kleur njansa. Die eerste aangetekende gebruik van (en) nyanza as 'n kleurnaam in Engels was in 1892. Regs is 'n voorstelling van die kleur mindaro. Die eerste aangetekende gebruik van mindaro as 'n kleurnaam in Engels was in 2001. Peer is 'n gedesatureerde chartreuse-geelkleur wat Anjou- of Bartlettpere naboots. Suurlemoen-lemmetjie is 'n fluoreserende chartreuse-kleur wat verwys na 'n kombinasie van suurlemoen- en lemmetjie-vrugtegeure. Lemmetjie is 'n kleur wat 'n voorstelling is van die sitrusvrug bekend as 'n lemmetjie. Die eerste aangetekende gebruik van lemmetjiegroen as 'n kleurnaam in Engels was in 1890. Regs is 'n voorstelling van die webkleur groen-geel, 'n ligte skakering van chartreuse. Regs is 'n voorstelling van die webkleur lentegroen.


Augustus Octavianus word deur die Senaat, vir die tiende keer herkies as konsul van die Romeinse Ryk. Herodes die Grote benoem 'n Jood uit Alexendrië, Simon, die seun van Boethus, tot hoëpriester (geraamde datum) Herodes die Grote stuur 500 soldate na Egipte om vir Aelius Gallus te help met sy veldtog teen Arabia. Die teenaanval van Petronius in Nubië misluk, maar die gebied tussen die eerste en tweede katarak is weer Romeinse besit. The Dead Sea Scrolls and the Personages of Earliest Christianity, Arthur E. Palumbo, Algora Publishing, 2004, ISBN 0875862977, ISBN 9780875862972 Between Two Worlds: The Frontier Region Between Ancient Nubia and Egypt, 3700 BC-AD 500. Deel 29 van Probleme der Ägyptologie / Probleme der Ägyptologie László Török, BRILL, 2009, ISBN 9004171975, ISBN 9789004171978


Kepler-186 is ’n hoofreeksster van spektraaltipe M1. Dis ’n rooidwergster sowat 492 ligjare van die Aarde af in die sterrebeeld Swaan. Dit is effens koeler as die Son met sowat die helfte van die Son se metaalinhoud. Dit het vyf bevestigde eksoplanete, onder meer die eerste aardgrootte-wêreld wat in die bewoonbare sone van ’n ster ontdek is: Kepler-186f. Kepler-186b, c, d en e is te naby aan die ster om vloeibare water op die oppervlak te hê. In Augustus 2013 is vermoed die ster het ’n planeetstelsel. Vier planete is in Februarie 2014 bevestig en die vyfde een in April 2014. Al vyf planete het vermoedelik rotsoppervlakke. Die kleinste een, Kepler-186b, is net 8% groter as die Aarde en die grootste een, Kepler-186d, amper 40% groter. Die vier binneste planete het waarskynlik ’n sinchroniese rotasie, maar Kepler-186f is verder weg van die ster. Vanweë die stadige evolusie van rooidwerge kan die ouderdom van die Kepler-186-stelsel nie akkuraat bepaal word nie, maar dit is waarskynlik ’n paar miljard jaar oud. Glister, Paul (5 November 2013).


Die kleur sinabargroen is 'n skakering van groen. Die pigment word gemaak van 'n mengsel van Pruisiese blou en chroomgeel, dus nie in die natuur gevind nie en die verwysing na sinabar is fantasie. Volgens verskeie kleurskemas word Sinabargroen as volg voorgestel: Lys van kleure


Taupe is 'n kleur, 'n donker skakering tussen bruin en grys. Die woord taupe is afgelei van die Franse naamwoord wat "mol" beteken. Die naam het oorspronklik verwys na die gemiddelde kleur van die Franse mol, maar teen die 1940's is die gebruik daarvan uitgebrei om 'n wyer verskeidenheid van skakerings in te sluit. Volgens die woordeboek van kleur, was die eerste gebruik van "taupe" as 'n kleurnaam in Engels in die vroeë 19de eeu; maar die vroegste verwysing na die kleur in die Oxford English Dictionary, is eers in 1911. Volgens verskeie kleurskemas word taupe as volg voorgestel: Lys van kleure


Die Industrial and Mining Water Research Unit (IMWaRU – Industriële en Mynbou Waternavorsingeenheid) is 'n navorsingsgroep gebaseer in die Skool vir Chemiese en Metallurgiese Ingenieurswese aan die Universiteit van die Witwatersrand, Johannesburg. Die eenheid doen navorsing oor kruisdissiplinêre waterkwessies wat verband hou met die nywerheid en mynbou. Die groep bestaan uit deskundiges in chemiese ingenieurswese, mikrobiologie en ander wetenskappe. Die eenheid spesialiseer in waterprobleme wat verband hou met nywerheid en mynbou. Die lede van die groep het aanbiedings gelewer by: Water Institute of Southern Africa 2012 (Kaapstad); International Conference on Energy, Nanotechnology and Environmental Sciences 2013 (Johannesburg); International Conference on Power Science and Engineering 2013 (Parys, Frankryk); Water in Mining 2013 (Brisbane, Australië); Water in Mining 2014 (Viña del Mar, Chile); Water Institute of Southern Africa 2014 (Mbombela), en meer; International Conference on Acid Rock Drainage 2015 (Santiago, Chile); 25th Annual SETAC European Meeting 2015 (Barcelona, Spanje); African Utility Week 2015 (Kaapstad); Sustainability Week 2015 (Water Resource Seminar) (Pretoria); Life Cycle Management 2015 (Bordeaux, Frankryk);


Tiger Airways Singapore Pte Ltd, wat as Tigerair handel dryf, is 'n laekosteredery met sy hoofkwartier in Singapoer. Dit bied vlugte aan na plaaslike bestemmings in Suidoos-Asië, Australië, China en Indië vanaf sy belangrikste basis by Lughawe Singapoer Changi. Sy hoofkantoor is in die Honeywell-gebou in Changi, Singapoer, en is 'n volfiliaal van Tiger Airways Holdings. Tigerair het die CAPA "Laekostelugredery van die Jaar"-toekenning in 2006 en 2010 ontvang. In Maart 2015 bestaan die vloot van Tigerair uit 25 vliegtuie: 25 Airbus A320-200 "Lys van vliegtuie op Singapoer se register" (in Engels). Burgerlugvaartowerheid van Singapoer. 31 Oktober 2014. Geargiveer vanaf die oorspronklike op 5 Mei 2020. Besoek op 30 November 2014. "Singapore Air Operators." (Archive) Burgerlugvaartowerheid van Singapoer. Besoek op 31 Oktober 2012. "17 Changi Business Park Central 1, #04-06/09 Honeywell Building, Singapore 486073"


Die Orde van die Kousband (Engels: Most Noble Order of the Garter) is in 1348 gestig en is die oudste ridderorde in Brittanje. Sy medaljes is die hoogste eer naas die Victoriakruis en Georgekruis en is opgedra aan Sint Joris (Saint George), Engeland se beskermheilige. Koning Eduard III het die Orde van die Kousband gestig min of meer ten tyde van sy aanspraak op die Franse troon. Die jaar word gewoonlik beskou as 1348, maar volgens die Complete Peerage is die orde op 23 April 1344 gestig, en die lede wat in 1344 tot ridder geslaan is, word as die stigterslede aangegee. Die monarg ken lidmaatskap toe as ’n persoonlike geskenk aan burgers van Brittanje en die Statebond. Lidmaatskap is beperk tot die monarg, die Prins van Wallis en hoogstens 24 ander mense, of Companions. Die orde sluit ook ekstra ridders en dames in, soos lede van die Britse vorstehuis en buitelandse monarge. Nuwe aanstellings word altyd op Sint Jorisdag, 23 April, aangekondig. Die orde se embleem is ’n kousband met die leuse Honi soit qui mal y pense (Middelfrans vir "shame on him who thinks evil of it") in goue letters.


Johannes Anthonie Smith (Leeukop, distrik Aberdeen, 23 Julie 1910 – Somerset-Wes, 7 Mei 1997) was ’n Suid-Afrikaanse argitek wat veral onthou word vir die meer as 60 NG kerkgeboue wat hy vir dorpe en stede in die destydse Kaapland en Suidwes-Afrika ontwerp het. Naas Hendrik Vermooten, Wynand Louw en Koos Reyneke maak dit hom die vrugbaarste argitek van NG kerkgeboue. Anthonie Smith was die seun van Johannes Anthonie Smith (1886–1954), ’n verslaggewer, skilder en kunsresensent wat tydens die Tweede Vryheidsoorlog by die kommando van genl. Wynand Malan aangesluit het nog voor sy vyftiende jaar. Sy doodsvonnis vir hoogverraad is later versag tot verlies van stemreg. Hy het sy herinneringe aan die Driejarige Oorlog te boek gestel in Ek rebelleer van 1939. Smith sr. het as verslaggewer gewerk by De Nieuwe Tyd op Aberdeen in die Oostelike Provinsie, daarna by Het Westen op Potchefstroom, by Onze Courant op Graaff-Reinet as bestuurder en redakteur en toe as redakteur van Die Afrikaner in Pietermaritzburg tot omstreeks 1925. Hy het toe aangesluit by die redaksie van Die Burger as Johannesburgse medewerker, waarna hy in 1928 in Kaapstad by dié dagblad gaan werk het.


Don Mueang Internasionale Lughawe (Thai: ท่าอากาศยาน ดอนเมือง) (IATA-kode: DMK, ICAO: VTBD) (ook "ou" Bangkok Internasionale Lughawe) is een van twee internasionale lughawens wat Bangkok, Thailand, bedien. Die ander een is Suvarnabhumi Internasionale Lughawe ("nuwe" Bangkok Internasionale Lughawe). Die lughawe word gereken om een van die wêreld se oudste internasionale lughawens en Asië se oudste lughawe in bedryf te wees. Dit is amptelik geopen as 'n Koninklike Thaise lugmagbasis op 27 Maart 1914, hoewel dit reeds vroeër in gebruik was. Die eerste kommersiële vlug was 'n aankoms van KLM Royal Dutch Airlines in 1924, wat dit een van die wêreld se oudste kommersiële lughawens maak. Don Mueang Lughawe is gesluit in 2006 ná die opening van Bangkok se nuwe Suvarnabhumi Lughawe, voordat dit weer geopen het op 24 Maart 2007 na opknappings. Sedert die opening van die nuwe lughawe, funksioneer Don Mueang as die plaaslike pendelaarspil en laekoste-lugrederyspil. "AOT Investors Site". Geargiveer vanaf die oorspronklike op 27 November 2011. Besoek op 6 Desember 2014. http://www.bangkokpost.com/breakingnews/373540/all-international-airports-record-rise[dooie skakel]


Alexander McCorkindale ( - 1871) was 'n Skotse konsessionaris en pionier van Oos-Transvaal. Hy kom in 1850 in Suid-Afrika aan en word 'n bekende jagter. Hy nader die Volksraad in Pretoria met 'n skema vir die stigting van 'n nedersetting in Oos-Transvaal. In ruil het hy die Regering van posseëls, ammunisie en bankgeriewe voorsien. 'n Gebied van 500,000 acres word aan hom toegestaan. Hy probeer die area ontwikkel saam met 'n maatskappy van Glasgow. 'n Dorpie met die naam Roburnia ontstaan. Die skema misluk egter maar ten minste het dit 'n paar setlaars na die Transvaal gelok. Roburnia is vandag bekend as Amsterdam. Ensiklopedie van Suidelike Afrika, Eric Rosenthal, 1967


Kuwait Airways (Arabies: الخطوط الجوية الكويتية, Al-Khutout Al-Jawwiya Al-Kuwaitiyah; IATA-kode: KU, ICAO: KAC, Roepletter: KUWAITI) is die nasionale lugredery van Koeweit, met sy hoofkantoor op die perseel van Koeweit Internasionale Lughawe, Al Farwaniyah Gouvernement. Dit vlieg geskeduleerde internasionale dienste na die Midde-Ooste, die Indiese subkontinent, Europa, Suidoos-Asië en Noord-Amerika, van sy belangrikste basis by Koeweit Internasionale Lughawe. Kuwait Airways is 'n lid van die "Arabiese Lugkarweiersorganisasie".


Feliformia is 'n suborde van die orde van roofdiere (Carnivora). Dit bevat al die Felidae, of katagtige soogdiere. Die suborde bevat ook die verwantes, wat die hiëna, sivetkatte, en andere insluit. Daar is tans ses families, twaalf subfamilies, 56 genera en 114 spesies in die Feliformia-suborde. Molekulêre analise toon dat Feliformia monofileties is en dus 'n gemeenskaplike voorsaat het. Die ander suborde van Carnivora is die hondagtige Caniformia. Suborde Feliformia ("katagtiges") Familie Eupleridae: Fossa en andere Familie Felidae: Katte Subfamilie Felinae Subfamilie Pantherinae Familie Nandiniidae: Genus Nandinia: Boomsiwet Familie Viverridae: Sivetkatte, muskeljaatkatte, ens. Familie Hyaenidae: Hiënas Subfamilie Hyaeninae Subfamilie Protelinae Familie Herpestidae: Muishonde Uitgestorwe: †Barbourofelidae †Nimravidae †Stenoplesictidae †Percrocutidae Eizirik E. et al 2010. Pattern and timing of the diversification of the mammalian order Carnivora inferred from multiple nuclear gene sequences. Molecular Phylogenetics and Evolution 56: 49-63. doi:10.1016/j.ympev.2010.01.033 Wikimedia Commons het meer media in die kategorie Feliformia. Wikispecies het meer inligting verwant aan Feliformia Hierdie artikel is ’n saadjie. Voel vry om Wikipedia te help deur dit uit te brei.


Die Eurolughawe Basel-Mulhouse-Freiburg (IATA-kode: MLH, BSL, EAP, ICAO: LFSB) is 'n internasionale lughawe 3.5 km (2.2 myl) noordwes van Basel (Switserland), 20 km (12 myl) suidoos van Mulhouse (Frankryk), en 46 km (29 myl) suid-suidwes van Freiburg im Breisgau (Duitsland). Dit is geleë in Frankryk, op die administratiewe grondgebied van die munisipaliteit van Saint-Louis naby die Switserse en Duitse grense. Die lughawe dien as 'n basis vir easyJet Switserland. "Airline and Airport Code Search: 3-letter airport code" (in Engels). Geargiveer vanaf die oorspronklike op 2 Desember 2019. Besoek op 6 November 2014. Search for location "Annual Report 2013 (2/3): Key Figures" (PDF) (annual report) (in Frans en Duits en Engels). l’Aéroport de Bâle-Mulhouse. 21 Mei 2014. Besoek op 2014-11-06.AS1-onderhoud: onerkende taal (link) EAD Basic


Avram Noam Chomsky (gebore 7 Desember 1928) is 'n Amerikaanse taalkundige, filosoof, kognitiewe wetenskaplike, logikus, politieke kommentator, sosiale aktivis, voorstander van anargo-sindikalisme, skrywer en dosent. Chomsky is 'n emeritus hoogleraar in taalkunde aan die Massachusetts Institute of Technology (MIT). Hy het al meer as 100 boeke geskryf en word soms die "vader van moderne taalkunde" genoem. Hy is ook 'n prominente kulturele figuur en is in 2005 as die "wêreld se top openbare intellektueel" aangewys. Chomsky het die teorie van generatiewe grammatika geskep. Dit is een van die belangrikste bydraes tot die veld van linguistiek in die 20ste eeu. Hy het ook gehelp met die kognitiewe rewolusie in sielkunde deur sy hersiening van B. F. Skinner se Verbal Behavior (Verbale Gedrag). Hy bevraagteken die gedragtelike manier om na optrede en taal te kyk. Dit was die belangrikste benadering in die 1950's. Sy natuurlike benadering tot die studie van taal het die filosofie van taal en gees verander. Hy het ook die Chomsky-hiërargie bedink, 'n manier om na formele tale te kyk in terme van hul vermoeë om taal te verduidelik.


Seeroofdiere of vinvoetiges is 'n superfamilie in die orde van roofdiere. Die superfamilie omvat drie families: Oorrobbe (Otariidae) – waartoe die seeleeus en die seebere behoort. Walrusse (Odobenidae) Robbe (Phocidae) – ook seehonde of oorlose robbe genoem. Vroeër is die groep as 'n aparte suborde of selfs orde, genaamd Pinnipedia gereken. Tans word algemeen aanvaar dat die groep aan die suborde Caniformia behoort, en dat die groep moontlik self die resultaat van parallelle ontwikkeling is. Een teorie is dat die robbe 'n otteragtige voorouer het, terwyl die walrusse en oorrobbe 'n beeragtigege voorouer het. Seeroofdiere kom langs die kuste van die meeste seë en oseane voor. Daar is ook enkele populasies in soetwatermere, soos die Baikalrobbe van die Baikalmeer. Hulle is vir voortplanting aan droë grond gebonde. Die kleintjies word op land gebore. Hulle is aanvanklik kwesbaar, maar groei relatief vinnig op. Vinvoetiges is vleisetende roofdiere wat volledig aangepas is om in die water te jag. Hulle ledemate is tot vinagtige pote aangepas. Beide die voor- en agterpote kan gebruik word om mee te swem of op land te loop.


Trimetoprim/sulfametoksasool of ko-trimoksasool is 'n antibiotikum wat gebruik word in die behandeling van 'n verskeidenheid van bakteriële, swam en protosoale infeksies. Dit bestaan uit 1 deel trimetoprim tot 5 dele sulfametoksasool. Die geneesmiddel word wêreldwyd bemark as generiese voorbereidings en onder verskeie handelsname, insluitend Septran (GlaxoSmithKline plc) en Bactrim (Hoffmann-La Roche). Ko-trimoksasool word algemeen beskou as kiemdodend, hoewel sy komponente individueel bakteriostaties is. [2] Die meganisme van werking is teenfolaat in die natuur, en dit inhibeer beide nuwe folaatsintese sowel as metabolisme. [3] Dit is op die Wêreldgesondheidsorganisasie (WGO/WHO) se lys van noodsaaklike medisyne, 'n lys van die belangrikste medikasie wat nodig is in 'n basiese gesondheidstelsel.


Die Boeing Insitu ScanEagle is 'n klein, laekoste, lang-uithouvermoë onbemande vliegtuig (UAV) wat deur Insitu, 'n filiaal van Boeing gebou word. Die ScanEagle is ontwerp deur Insitu gebaseer op die Insitu SeaScan, 'n kommersiële UAV wat bedoel was vir die opsporing van vis. Die ScanEagle word steeds opgegradeer met verbeterde tegnologie en betroubaarheid. ScanEagle is 'n afstammeling van 'n ander Insitu UAV, die Insitu SeaScan, wat ontwerp is as 'n afgeleë sensor vir die versameling van weerdata asook om kommersiële vissers te help om skole tuna op te spoor. ScanEagle het na vore gekom as gevolg van 'n strategiese alliansie tussen Boeing en Insitu. Die gevolglike tegnologie-uitruil was suksesvol en 'n draagbare, onbemande vliegstelsel (UAS) vir outonome dophou van die slagveld het onstaan, wat sedert Augustus 2004 tydens die oorlog in Irak ontplooi is. ScanEagle dra 'n gestabiliseerde elektro-optiese en/of infrarooikamera op 'n liggewig inertia-gestabiliseerde platform. Dit beskik oor 'n geïntegreerde kommunikasiestelsel met 'n reikafstand van meer as 100 km en het 'n vlieguithouvermoë van meer as 20 uur.


Die American Locomotive Company, dikwels verkort tot ALCO, het stoomlokomotiewe, diesel-elektriese lokomotiewe, dieselenjins en kragopwekkers, gespesialiseerde smeestukke, hoëgehalte staal, gepantserde tenks en motors ontwerp, gebou en verkoop en kernkrag vervaardig. Die American Locomotive Company is in 1901 gevorm deur die samesmelting van "Schenectady Locomotive Engine Manufactory" van Schenectady, New York met sewe kleiner lokomotiefvervaardigers. Die "American Locomotive Automobile Company"-filiaal het motors ontwerp en vervaardig onder die Alco-merk van 1905-1913 en kernkrag vervaardig van 1954-1962. Die maatskappy het in 1955 sy naam verander na Alco Products, Incorporated. In 1964 het die Worthington Corporation die maatskappy verkry. Die maatskappy is ontbind in 1969. Alco was die tweede grootste stoomlokomotief bouer in die Verenigde State van Amerika (na Baldwin), die vervaardiging van meer as 75.000 lokomotiewe. Onder hulle was 'n groot aantal bekende lokomotiewe. Spoorweë wat Alco produkte verkies het, sluit in die Delaware and Hudson Railway, die "New York, New Haven and Hartford Railroad", die "New York Central Railroad", die "Union Pacific Railroad" en die "Southern Pacific Railroad".


Botafogo Futebol Clube is 'n Brasiliaanse sokkerklub in die stad João Pessoa. Botafogo is in 1931 gestig. Botafogo se webtuiste[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Die Suid-Afrikaanse Klas 18E, Reeks 2 van 2009 is 'n Suid-Afrikaanse elektriese lokomotief van die Transnet Freight Rail-era. In 2000 het Spoornet begin met 'n program om Klas 6E1, Reeks 6 tot 11 lokomotiewe te herbou na Klas 18E, Reeks 1-lokomotiewe. Die meeste van die Klas 6E1s wat voorheen geherklassifiseer of verander is na Klas 16E of Klas 17E is ook herbou na Reeks 1. Die herbou na Reeks 1-lokomotiewe is gestaak in 2009, met 446 eenhede voltooi. Sedert laat 2009 is alle Klas 6E1-lokomotiewe wat vir Transnet Freight Rail en die Passasierspooragentskap van Suid-Afrika (PRASA) herbou is, as Klas 18E, Reeks 2 geklassifiseer. Hulle is herbou vanuit Klas 6E1, Reeks 2 tot 8 lokomotiewe. Die Klas 6E1 herboue word in die volgende foto's geillustreer. Herbou uit Klas 6E1, Reeks 3 No. 18-425 (E1460) in PRASA blou kleure by Nuwe Durbanwerf, 2 Desember 2012 No. 18-680 (E1371) by Worcester, Wes-Kaap, 26 Maart 2013 No. 18-689 (E1390) by die Bellvilledepot, Kaapstad, 31 Januarie 2013 Herbou uit Klas 6E1, Reeks 4 No.


Union Carriage & Wagon (UCW) is 'n treinvervaardiger geleë in Nigel, Suid-Afrika. In 1964 het UCW hul eerste elektriese lokomotiewe aan die Suid-Afrikaanse Spoorweë gelewer, die Suid-Afrikaanse Klas 5E1, Series 2. Die Klas 5E1 was ook die eerste elektriese lokomotief wat in groot hoeveelhede in Suid-Afrika vervaardig is. In 1974 het UCW die internasionale mark betree met bestellings wat uit Angola en Zambië ontvang is. Spoorwaens vir die Gautrein is by UCW se aanleg in Nigel gemonteer, onder 'n vennootskapsooreenkoms met Bombardier Transportation. In 1987 het Commonwealth Engineering se moedermaatskappy, Australian National Industries, sy aandeelhouding aan Malbak Limited verkoop. In Oktober 1996 is die onderneming aan Murray & Roberts verkoop. In Februarie 2013 is UCW deur Commuter Transport Engineering gekoop. "History". Union Carriage & Wagon. Besoek op 2 Julie 2011. South African Railways Index and Diagrams Electric and Diesel Locomotives, 610mm and 1065mm Gauges, Ref LXD 14/1/100/20, 28 Januarie 1975 "assembly process at Union Carriage and Wagon Partnership". Gautrain. 16 Oktober 2008. Besoek op 2 Julie 2011.


'n Treeplank is 'n smal trap onder die deure aan die sykante van 'n voertuig. Treeplanke help mense om in en uit groter voertuie te klim. Dit is tipies van ouer karre, wat 'n groter grondvryhoogte as moderne karre het. Dit word ook algemeen met hoër voertuie, soos bakkies en sportnutsvoertuie gebruik. Soms word dit as 'n mode-item aan motors wat dit die regtig nodig het nie gemonteer. Die eerste treeplanke is so vroeg as die 17de eeu aan waens en koetse geheg. Daar kan ook op treeplanke gestaan word terwyl die voertuig beweeg, hoewel dit nie daarvoor bedoel is nie. Treeplanke is nie-opvoubaar en word van 'n sterk stewige materiaal wat 'n relatief groot gewig kan dra vervaardig. Dit verhoog egter die gewig en windweerstand van die motor, wat tot hoër brandstofverbruik lei. By stoomlokomotiewe is daar gewoonlik 'n treeplank voor die kajuit, aan weerskante van die lokomotief wat bo-oor die wiele strek. Daar word ook 'n handreling aan die bokant van die lokomotief geinstalleer sodat die personeel veilige toegang kan kry na die toerusting buite op die lokomotief terwyl dit ry.


Die Klas 5 is 'n tipe stoomlokomotief wat deur die Suid-Afrikaanse Spoorweë in die vorige eeu gebruik is. Die klas het vier subklasse. Hierdie klas staan bekend as die Karoo's. Hierdie klas is 'n Kaapse Regeringspoorweë (CGR)-lokomotief, ontwerp deur H.M. Beatty en gebou deur Kitson and Company in 1903. Die eerste twee lokomotiewe was toegerus met Stephenson skakels en was nie met superverhitters toegerus nie. Die stoomketel moes spesiaal aangepas word om voorsiening te maak vir die groot dryfwiele. Die klas is in 1940 uit diens onttrek. Gedurende 1904 is nog vier lokomotiewe afgelewer deur Beyer, Peacock and Company. Hulle was soortgelyk aan Klas 5A, maar is geklassifiseer as Klas 5B. Klas 5B-lokomotiewe wat nuwe stoomketels benodig het, is toegerus met die standaard nommer 1 stoomketel en hergeklassifiseer as Klas 5BR. Die hoof-meganiese ingenieur A.G. Watson het ook Klasse 5B en 5BR toegerus met klepsilinders maar nie hulle klassifikasie verander nie. Voorbeelde van die klas het diens gedoen in die Kaap en was bekend in die Strand en Stellenbosch. Vier lokomotiewe met groter stoomketels wat effens hoër geïnstalleer was, is afgelewer deur Vulcan Foundry in 1912 en geklassifiseer as Klas 5.


Die nasionale vlag van Jordanië is op 18 April 1928 amptelik in gebruik geneem. Die vlag vertoon drie horisontale bane in swart, wit en groen met ’n rooi driehoek aan die vlagpaalkant waarin ’n wit sewepuntige ster is. Rooi, wit, groen en swart is tradisioneel die Pan-Arabiese kleure. In die vlag van Jordanië stel die kleure die volgende voor: swart stel die Abbasidiese Kalifaat voor, wit stel die Omajjadiese Kalifaat voor, groen stel die Fatimidiese Kalifaat voor en rooi stel die Hasjemiete en die Arabiese Opstand voor. Die sewepuntige ster stel die sewe verse van die eerste soera in die Koran en die eenheid van die Arabiese volk voor. Sommiges is van mening dat die ster die sewe heuwels waarop Amman, die hoofstad, gebou is, voorstel. Die kleurskema word hieronder gelys: Lugmagvaandel van Jordanië Vlootvaandel van Jordanië Vlag van die Jordaniese Koninklike Leër Koninklike standaard van Jordanië Vlag van die Arabiese Opstand, 1917 Vlag van Transjordanië, 1921 tot 1928 Vlag van Transjordanië, 1928 tot 1939 Vlag van die Arabiese Demokratiese Republiek Sahara Vlag van Egipte Vlag van Irak Vlag van Jemen Vlag van Koeweit Vlag van Palestina Vlag van Sirië (regering) Vlag van Sirië (1932–1958, 1961–1963, opposisie sedert 2011) Vlag van Soedan Vlag van Somaliland Vlag van die Verenigde Arabiese Emirate "Jordanië" (in Engels).


Die Suid-Afrikaanse Klas 15E van 2010 is 'n Suid-Afrikaanse elektriese lokomotief van die Transnet Freight Rail-era. Die eerste van ses-en-sewentig Klas 15E swaarvrag elektriese lokomotiewe met 'n Co-Co wieluitleg is in 2010 deur Transnet Freight Rail in diens geplaas op die Sishen-Saldanha ysterertslyn. Regteragter aansig van no. 15-036 te Salkor, Saldanha, 14 Julie 2011 No. 15-013 neem 'n treinstel na die treinopstelterrein, 14 Julie 2011 Vooraansig van no. 15-052 te Salkor, Saldanha, 10 Februarie 2013 Wikimedia Commons het meer media in die kategorie Suid-Afrikaanse Klas 15E.


Volgens die Gaia-hipotese, ook bekend as die Gaia-beginsel, is organismes in wisselwerking met hul anorganiese omgewing op Aarde om ’n selfregulerende, komplekse stelsel te vorm wat bydra tot die handhawing van toestande vir lewe op die planeet. Onderwerpe van belang sluit in hoe die biosfeer en die evolusie van lewensvorme die stabiliteit van globale temperatuur, die soutgehalte van die see, suurstof in die atmosfeer en ander omgewingsveranderlikes wat die bewoonbaarheid van die Aarde raak, beïnvloed. Die hipotese is in the 1970's geformuleer deur die chemikus James Lovelock in samewerking met die mikrobioloog Lynn Margulis. Die hipotese is aanvanklik gekritiseer omdat dit beginsels van natuurlike seleksie weerspreek, maar nadat dit later verfyn is, is idees wat daaruit gespruit het, gebruik in velde soos aardstelselwetenskap, biogeochemie, stelselekologie en geofisiologie. Die hipotese is egter steeds wyd gekritiseer en vandag dink baie wetenskaplikes dit word swak gesteun deur, of weerspreek, beskikbare bewyse. In 2006 het die Geologiese Vereniging van Londen aan Lovelock die Wollaston-medalje toegeken vir sy werk aan die Gaia-beginsel. Lovelock, J.E. (1972). "Gaia as seen through the atmosphere".


Die Suid-Afrikaanse Klas 17E van 1990 is 'n Suid-Afrikaanse elektriese lokomotief van die Spoornet-era. Gedurende 1993 en 1994 het Spoornet verskeie Klas 6E1, Series 7, 8 en 9 lokomotiewe gemodifiseer. Hul remme en vastrapbeheer se betroubaarheid is onder andere verbeter vir diens op die Natalse hooflyn. Hierdie gewysigde lokomotiewe is geherklassifiseer as Klas 17E. Die 3kV Klas 6E1 elektriese lokomotiewe is gebou vir die Suid-Afrikaanse Spoorweë (SAR) deur Union Carriage & Wagon (UCW) in Nigel, Transvaal, met die elektriese toerusting wat deur die General Electric Company (GEC) verskaf is. UCW het nie werknommers aan die lokomotiewe toegeken wat dit vir die SAR gebou het nie, maar het die SAR eenheidnommers vir hul rekordhouding gebruik. Om die maksimum kragoordrag na die spore te verseker sonder dat die wiele gly, was die Klas 6E1 met gesofistikeerde vastrapskakels toegerus tussen die onderstel en die raamwerk, en toegerus met 'n elektroniese wielglipopsporing. Hierdie vastrapstutte en skakels het 'n kenmerk van die meeste latere Suid-Afrikaanse elektriese lokomotiefmodelle geword. Hierdie dubbelkajuitlokomotiewe het slegs 'n dakleer aan die een kant, net regs van die kajuitdeur.


Die Swaardvaring (Nephrolepis exaltata) is 'n bekende varing wat as 'n huisplant in tuine, blombakke en hangmandjies voorkom. Die plant hou nie van direkte sonlig nie want dit skroei die blare en die grond moet altyd klam wees. Die Swaardvaring is afkomstig van Noord-Amerika en Sentraal-Amerika en is 'n kategorie 1b indringerplant in KwaZulu-Natal, Mpumalanga, Limpopo, Oos-Kaap en Wes-Kaap, en 'n kategorie 3 indringerplant in die Vrystaat, Gauteng, Noordwes en Noord-Kaap. 'n Swaardvaring in Florida, VSA Swaardvaring in sy natuurlike habitat Lys van indringerplante in Suid-Afrika Sword fern, Nephrolepis exaltata. Invasive Species South Africa. URL besoek op 2018-09-22. NEMBA Indringerspesielyste gepubliseer in die Staatskoerant op 29 Julie 2016 – Lys 1: Nasionale lys van Landelike- en Varswaterindingerplante. Staatskoerant, 29 Julie 2016. URL besoek op 2018-09-22. Wikimedia Commons het meer media in die kategorie Swaardvaring. Wikispecies het meer inligting verwant aan Swaardvaring


'n Piesangboot (ook roomyspiesang of piesangroomys) is 'n nagereg met piesang en roomys as hoofbestanddele. Gewoonlik word die piesangboot bedien in 'n lang skottel wat die "boot" genoem word. Die piesang word middeldeur gesny en aan weerskante binne die bordjie gepak. 'n Tradisionele piesangboot bestaan uit bolle vanielje-, sjokolade- en aarbeiroomys wat in 'n ry tussen die twee piesanghelftes gevoeg word. Daarna word 'n lepel pynappelsous oor die vanieljeroomys gedrup, so ook sjokoladesous oor die sjokoladeroomys en aarbeisous oor die aarbeiroomys. Die piesangboot word uiteindelik afgerond met fyngemaakte neute, geklopte room en maraskynkersies. Baggett, Nancy (6 Junie 2007). "Late, But Great, Banana Split Centenary" (in Engels). Geargiveer vanaf die oorspronklike op 16 Mei 2020. Wikimedia Commons het meer media in die kategorie Piesangboot.


Die Meliese dialoog is 'n dramatiese debatopstel wat Thukydides voeg by sy Geskiedenis van die Peloponnesiese Oorlog, sy verslag van die rampsalige, 27-jaar lange (431–404 v.C.) stryd tussen die magtige Griekse stadstate Athene en Sparta. Dit is een van die beroemde instansies van denkbeeldige toesprake in die boek (die ander synde die apologie vir die Atheense demokrasie in die begrafnisrede van Perikles aan die begin van die werk). Hierdie toesprake is nie noodwendig neergepen soos dit gelewer is nie, maar is vir literêre effek bygevoeg, vir wat volgens Thukydides se oordeel "deur die situasie genoodsaak sou wees". Die Meliese dialoog vind plaas vyftien jaar na die aanvang van die Peloponnesiese oorlog, tydens die konfrontasie van 416 tot 415 v.C. tussen die Atheners en die inwoners van Melos, 'n klein eiland geleë in die suidelike Egeïese See, 'n afstand oos van Sparta. Die Atheners het geëis dat die Meliërs hulle stad oorlewer en skatting betaal of die uitwissing van hul stad in die gesig staar.


Die Pieter Neethling-fonds se doelstelling was die opheffing van die armblanke Afrikaners wat in die 1930's en 1940's op die Witwatersrand gewerk het. Pieter de Waal Neethling, 'n oom van dr. Albert Hertzog, het met sy boerdery op die hellings van Vlaeberg (by Stellenbosch) skatryk geword. As vrygesel was hy vrygewig, word 'n weldoener van sy medemens en sy kerk en verskaf finansiële steun met die stigting van Die Burger, Voortrekkerpers en Die Transvaler en aan verskeie studente. By sy dood op 9 Julie 1939 is sy boedel aan 'n trust oorgedra met as doelstelling steun aan die minderbevoorregtes van sy eie mense. Hierby is veral bedoel die veronregte Afrikanerwerker se stryd teen die onderdrukkende en voksvreemde mynbase en vakbondleiers. Sonder die fonds sou die oorwinning van die arbeiders nooit moontlik gewees het nie. Ook het dit indirek 'n beduidende bydrae gelewer tot die Nasionale Party se sege in die verkiesing van 26 Mei 1948. Naudé, Louis: Dr. A. Hertzog, die Nasionale Party en die mynwerker. Pretoria: Nasionale Raad vir Trustees, 1969.


Die Koeksistermonument in Orania is opgerig as 'n eerbetoon aan dié vrouens wat oor dekades heen koeksisters gebak het om by basaars geld in te samel vir kerke, skole, kinder- en ouetehuise. Hierdie gedenkteken is opgerig deur Orania se Kaalvoet-vrouevereniging en in September 2003 onthul deur Anna Boshoff, die dogter van dr. H.F. Verwoerd. Dit is 2 m hoog en bestaan uit polistireen bedek met glasvesel. Jan-Otto du Plessis van Kaapstad was die beeldhouer. Orania onthul monument vir geldmaker-koeksisters[dooie skakel], Rapport, 21 September 2003. 'n Foto op Flickr van die gedenkteken


Sandy Park is ’n rugbystadion en konferensiesentrum in Exeter, Engeland, met sitplek vir 12 500 mense. Dit is die tuisveld van Exeter Chiefs wat sedert die 2010/11-seisoen in die Aviva Premierskap deelneem. Die klub het in 2006 na Sandy Park geskuif van hul vorige tuisveld, County Ground. Sandy Park is een van 13 stadions waarop wedstryde tydens die Rugbywêreldbeker 2015 gespeel is. Drie wedstryde van spanne in Poele C en D is gespeel. Tonga teen Namibië, Namibië teen Georgië en Italië teen Roemenië is op Sandy Park gespeel. ’n Wedstryd tussen die Engeland Saxons en die Ierland Wolfhounds is op 28 Januarie 2012 op Sandy Park gespeel waarin die Saxons met 23–17 gewen het. Sandy Park se hoofpawiljoen Sandy Park se speelveld Hoofartikel: Rugbywêreldbeker 2015. "Geskiedenis - Die tuiste van rugby in Exeter en Devon" (in Engels). Exeterchiefs.co.uk. Geargiveer vanaf die oorspronklike op 2 Oktober 2012. Besoek op 13 Oktober 2011. (en) [1] Geargiveer 8 Desember 2008 op Wayback Machine "Amptelike Webwerf RWB 2015" (in Engels). Internasionale Rugbyraad. Geargiveer vanaf die oorspronklike op 19 Augustus 2014. Besoek op 11 Mei 2013.


Soutvleis of boeliebief is 'n soutgekuurde beesvleisproduk. Die term kom van die behandeling van die vleis met groot grein klipsout. Dit vorm 'n bestanddeel in baie kookkunste, insluitend die Britse, Iers-Amerikaanse, Joodse, Karibiese, Filippynse en Chamorro kookkuns (Mariana-eilande soos Saipan en Guam). Dit was gewild gedurende die twee wêreldoorloë, toe vars vleis gerantsoeneer was. Soutvleis is steeds gewild in die Verenigde Koninkryk en word algemeen gebruik in toebroodjies, soutvleis-hash of geëet met slaptjips en piekels. In Nederland en België word onder boeliebief die ingemaakte variant verstaan. Die oorspronklike gesoute vleis (of corned beef) lyk na die Nederlands-bekende pekelvleis en word ook nie gemaal nie. In Amerika word beide die ingemaakte (gemaalde) variant as die "gewone" soutvleis verkoop. Hierdie gewone soutvleis is 'n stuk beesvleis wat in 'n oplossing van pekel en kruie gelê was, verpak in 'n plastieksak. Soutvleis kan ook gerook word, maar ook net gebraai in die oond. Gerookte soutvleis heet pastrami. In Anglo-sakse lande word soutvleis tradisioneel op Sint Patricksdag geëet. Hierdie artikel is ’n saadjie.


BlackBerry Limited, voorheen bekend as Research In Motion Limited (RIM), is 'n Kanadese telekommunikasie- en draadlose toerustingmaatskappy, wat aan die algemene publiek bekend is as die ontwikkelaar van BlackBerry-slimfone en -tablette, maar ook wêreldwyd bekend as 'n verskaffer van veilige en hoëtrou sagteware vir industriële toepassings en mobiele aparatuurbestuur. BlackBerry se sagteware en hardeware produkte word wêreldwyd deur verskeie regerings se agentskappe en deur motorvervaardigers en industriële aanlegte gebruik, baie van hierdie aktiwiteite is weggesteek uit die publiek se oog. Die maatskappy se hoofkwartier is in Waterloo, Ontario, Kanada. Dit is gestig deur Mike Lazaridis, wat tot 22 Januarie 2012 as mede-uitvoerende hoof saam met Jim Balsillie gedien het; van November 2013 het Saad die nuwe titel van "Leierdirekteur en voorsitter van Vergoeding" aanvaar. In November 2013 het John S. Chen oorgeneem as uitvoerende hoof. Sy strategie is om vervaardiging te subkontrakteer aan Foxconn, en self te fokus op sagtewaretegnologie. Staff writer (10 Julie 2013). "Press release: BlackBerry Charts New Course by Officially Adopting its Iconic Brand Name" (in Engels).


David Walter Foster, OC, OBC (gebore op 1 November 1949), is 'n Kanadese musikant, musiekvervaardiger, komponis, liedjieskrywer en verwerker. Hy het vir suksesvolle musikale kunstenaars vervaardig, soos Andrea Bocelli, Toni Braxton, Chicago, Céline Dion, Jackie Evancho, Whitney Houston, Jennifer Lopez, Rod Stewart, Barbra Streisand, Westlife en vele ander. Foster het 16 Grammy-toekennings van 47 nominasies ontvang. Hy is tans die voorsitter van Verve Music Group. Hierdie artikel is ’n saadjie. Voel vry om Wikipedia te help deur dit uit te brei.


Brant-eiland is 'n bewoonde eiland in Nasketucket-baai in Mattapoisett, Massachusetts in die Verenigde State van Amerika. "Brant Island"; Geographic Names Information System. U.S. Geological Survey. Besoek op 16 Maart 2014. Koördinate: 41°37′30″N 70°49′04″W / 41.62500°N 70.81778°W / 41.62500; -70.81778 Hierdie artikel is ’n saadjie. Voel vry om Wikipedia te help deur dit uit te brei.


Terminale snelheid is die hoogste snelheid haalbaar deur 'n voorwerp wat in vryval is. Dit gebeur wanneer die som van die sleurkrag (Fd) en dryfvermoë (Fb) gelyk is aan die afwaartse gravitasiekrag (Fg) wat op die voorwerp inwerk. Omdat die netto krag op die voorwerp nul is, het die voorwerp zero versnelling. Die volgende verduidelik hoe die terminale snelheid bereken word. Die volgende veranderlikes is van toepassing: A p {\displaystyle A_{p}} = Deursnit- of geprojekteerde area van partikel = π .


Die Proto-Evangelie van Jakobus is 'n Nuwe Testamentiese Apokriewe skrif. Die naam Proto-Evangelie beteken letterlik Voor-Evangelie. Hierdie Evangelie het die naam gekry omrede dit van 'n aantal gebeure vertel wat plaasgevind het vóór die gebeure waarvan ons in die vier Evangelies lees. In die laaste hoofstuk word vertel dat die boek geskryf is deur Jacobus, Jesus se broer. Dit is egter nie waar nie en die skrywer is onbekend. Hy het die naam van Jakobus gebruik omdat Jakobus gesag in die vroeë kerk gehad het. Die boek staan ook bekend as die Die geboorte van Maria, Die openbaring van Jakobus of net as Die boek van Jakobus. Daar word vermoed dat die boek tussen 150 en 200 n.C. geskryf is. Daar is onsekerheid oor presies waar die boek geskryf is. Dit is oorspronklik in Grieks geskryf maar later in ander tale soos Latyn, Etiopes en Siries vertaal. Die boek handel meestal oor Maria, onder andere haar ryk ouers, haar geboorte, haar tyd in die tempel tot by die geboorte van Jesus. Teen 500 n.C. was die boek verwerp en het nie meer deel van die Bybel gevorm nie.


'n Lynch is 'n ekstra-wetlike verhoor en straf deur 'n informele groep. Dit word gewoonlik in informele openbare teregstellings deur bendes gebruik, dikwels deur mense op te hang, ten einde 'n beweerde oortreder te straf of 'n minderheidsgroep te intimideer. Wikimedia Commons het meer media in die kategorie Lynch. Hierdie artikel is ’n saadjie. Voel vry om Wikipedia te help deur dit uit te brei.


Hatfield House naby Hatfield, Hertfordshire Engeland  Verenigde Koninkryk Koördinate 51°45′38″N 0°12′35″W / 51.76056°N 0.20972°W / 51.76056; -0.20972Koördinate: 51°45′38″N 0°12′35″W / 51.76056°N 0.20972°W / 51.76056; -0.20972 Opgerig 1611 Boustyl Jacobeaans Webtuiste Hatfield House Hatfield House is 'n country house in Hatfield, 'n nedersetting in die Engelse graafskap Hertfordshire. Die huidige Jacobeaanse herehuis, wat in 'n uitgestrekte park (die Groot Park) geleë is, is in 1611 opgerig deur Robert Cecil, die eerste graaf van Salisbury en hoofminister onder koning Jakobus I. Die huis dien sedertdien as die setel van die Cecil-familie. Hatfield House word as 'n uitstekende voorbeeld van Jacobeaanse boukuns beskou en is tans die woning van Robert Gascoyne-Cecil, 7de markies van Salisbury. Die huis staan oop vir die publiek.


Die Handelinge van Petrus is 'n Nuwe Testamentiese Apokriewe skrif en vermoedelik tussen 150 en 200 n.C. geskryf. Daar is feitliks niks bekend omtrent die ontstaan van die boek nie. Dit is oorspronklik in Grieks geskryf en later vertaal na Latyn, Siries, Etiopies, Kopties en Slawonies. 'n Derde van die oorspronklike manuskrip het verlore gegaan en die res daarvan is nog in Latyn beskikbaar. Die laaste gedeelte van die boek word Petrus se marteldood genoem. Dié gedeelte is ook destyds apart oorgeskryf sonder die res van die boek. Hierdie boek het weinig geskiedkundige waarde. APOKRIEWE Ou en Nuwe Testament. Verlore boeke uit die Bybelse tyd. Jan van der Watt, Francois Tolmie. 2005. ISBN 1-77000-192-1


Peter William Sutcliffe (2 Junie 1946 - 13 November 2020) is ’n Britse reeksmoordenaar wat tydens sy misdaadveldtog deur die pers die Yorkshire Ripper gedoop is. Hy is in 1981 skuldig bevind aan die moord op 13 vroue en aan poging tot moord op sewe ander. Sutcliffe het gereeld van die dienste van prostitute in Leeds en Bradford in Wes-Yorkshire gebruik gemaak. Dit lyk of sy woede-uitbarsting teenoor hulle ontstaan het weens rusies oor betaling, maar hy het later beweer die stem van God het hom opdrag gegee om die moorde te pleeg. Hy het die moorde oor ’n tydperk van vyf jaar gepleeg. Toe hy in Januarie 1981 in hegtenis geneem word omdat hy met vals nommerplate gery het, het die polisie hom ondervra oor die moorde en hy het erken hy is die moordenaar. Met sy verhoor het Sutcliffe skuld aan moord ontken op grond van verminderde aanspreeklikheid vanweë ’n diagnose van skisofrenie, maar sy pleit is verwerp. Hy is gevonnis tot 20 vonnisse van lewenslange tronkstraf wat gelyktydig uitgedien word. Hy het ná sy skuldigbevinding sy ma se nooiensvan begin gebruik en Peter William Coonan geword.


Die Nissan Juke is 'n mini sportnutsvoertuig wat sedert 2010 deur die Japannese motorvervaardiger Nissan vervaardig word. Die produksieweergawe het sy debuut in Maart 2010 by die Geneefse Motorskou gemaak, en in Amerika by die 2010 New York Internasionale motorskou. "Nissan Juke UK sales figures" (in Engels). HowManyLeft.co.uk. Geargiveer vanaf die oorspronklike op 1 Februarie 2014. Besoek op 27 Januarie 2014. "Nissan Juke Press Pack" (in Engels). Nissan Press. 16 Mei 2009. Geargiveer vanaf die oorspronklike op 1 Maart 2012. Besoek op 3 Oktober 2010. "Nissan/Infiniti News Room". Nissannews.com. Besoek op 2010-03-31.


Simetikoon is 'n mondelingstoegediende anti-skuimmiddel wat gebruik word om opgeblaasdheid en ongemak of pyn wat veroorsaak word deur oormatige gas in die maag of ingewande te verminder. Die gas is hoofsaaklik ingeslukte lug, asook klein hoeveelhede waterstof en metaan. Simetikoon is 'n mengsel van polidimetielsiloksaan en gehidreerde silikagel. Simetikoon is 'n anti-skuimmiddel wat die oppervlakspanning van gasborrels verminder, wat hulle in groter borrels in die maag laat saamsmelt, wat dan makliker gepasseer kan word. Simetikoon verminder of verhoed nie die vorming van gas in die spysverteringskanaal nie, maar verhoog eerder die tempo waarteen dit die liggaam verlaat. Simetikoon kan egter die pyn wat veroorsaak word deur oormatige gas in die ingewande verlig deur 'n vermindering van skuim, wat veroorsaak dat winderigheid makliker opgebreek word. Simetikoon word nie deur die liggaam in die bloedstroom geabsorbeer nie, en is dus relatief veilig. Volgens verslae van die "National Institutes of Health" (NIH) is daar gewoonlik geen newe-effekte indien simetikoon soos aangedui geneem word nie. Hoewel simetikoon ook aanbeveel word as 'n behandeling vir koliek by babas, het ewekansigkontroleerde proewe nie bewys dat simetikoon effektief is vir hierdie gebruik nie.


Atle Selberg (Langesund, 14 Junie 1917 – Princeton, 6 Augustus 2007) was 'n Noorse wiskundige, wat bekendheid verwerf het vir sy werk op die gebied van die analitiese getalleteorie en die teorie van automorfe vorme, veral in verhouding met die spektraalteorie. In 1950 ontvang hy die Fieldsmedalje. Selberg word in Langesund gebore as die seun van wiskundige Ole Michael Ludvigsen Selberg en die lektrise Anna Kristina Selberg. Twee van sy broers het ook wiskundiges geword. Sy oudste broer het 'n ingenieur geword. Terwyl hy nog op skool is, word hy beïnvloed deur die werk van Srinivasa Ramanujan en ontdek hy die presiese analitiese formule vir die partisie-funksie, soos dit in die werke van Ramanujan beskryf word. Dié resultaat geword egter eerste deur Hans Rademacher gepubliseer. Tydens die oorlog veg hy teen die Duitse inval van Noorweë en beland hy 'n paar keer in die gevangenis. Hy studeer aan die Universiteit van Oslo en promoveer daar in 1943. Tydens die Tweede Wêreldoorlog werk Selberg as gevolg van die Duitse besetting van Noorweë in afsondering en eers die oorlog word sy prestasies bekend.


Hierdie kompleks, op die Hatfieldkampus van die Universiteit van Pretoria, is gebou om fasiliteite vir die Departement Musiek, wat in 1958 gestig is, te verskaf. Die struktuur bestaan uit kantoorvleuels, 'n ouditorium en 'n opelug-amfiteater. UP-Alumnus en argitek Brian Sandrock was verantwoordelik vir die ontwerp van die fasiliteit wat gebou is op 'n gedeelte van die ou atletiekveld. Oorblyfsels van die toeskouerterasse rondom die baan kan nog steeds gesien word aan die oostekant van die Musaion. Die kantoorvleuel van die kompleks is in 1960 voltooi en die ouditorium en amfiteater in 1961. Die kompleks is amptelik geopen met 'n reeks konserte in 1961 en in April 1962 met 'n gala-konsert deur Suid-Afrikaanse operaster Mimi Coertse en die SAUK se Simfoniekonsert. Die Musaion-ouditorium toon elemente van die Klein Brasiliaanse of Moderne Brasiliaanse styl en het 'n uitstekende akoestiek. In 1976 het die universiteit 'n meganiese-aksie pyporrel in die Musaion geïnstalleer wat bestaan uit 2659 orrelpype, waarvan die hoogste 4.9 meter is. Die ouditorium het sitplek vir net meer as 500 mense en die amfiteater vir sowat 3000 mense.


Vir ’n algemene beskrywing van ystydperke, sien Ystydperk. Die laaste glasiale tyd of laaste ystyd was die mees onlangse glasiale periode in die huidige ystydperk wat voorgekom het in die laaste jare van die Pleistoseen, van sowat 110 000 tot 12 000 jaar gelede. Dit staan in die volksmond bekend as "die Ystydperk", maar wetenskaplikes beskou dit as slegs die laaste glasiale (of koue) periode in ’n veel langer ystydperk wat meer as 2 miljoen jaar gelede begin het en waarin verskeie glasiale tye reeds voorgekom het. Dié word afgewissel deur warmer tydperke bekend as interglasiale tye, soos die een waarin die aarde hom nou bevind. Gedurende die laaste glasiale tyd was daar verskeie veranderings in die toe- en afname van ys op aarde. Die koudste deel was sowat 22 000 jaar gelede. Plaaslike verskille in die toe- en afname van ys maak dit moeilik om besonderhede van een kontinent met dié van ’n ander te vergelyk (sien die grafiek van yskerndata hier onder). Uit die oogpunt van menslike argeologie val die laaste glasiale tyd in die Paleolitikum- en die Mesolitikum-tydperk.


Die Teologiegebou se styl is soortgelyk aan ander ouer geboue op die Hatfieldkampus van die Universiteit van Pretoria, ondanks die ietwat moderner komposisie en argitektuur aan die binnekant. Sommige verwys na die styl van die gebou, wat deur die argitekfirma Burg, Lodge en Burg ontwerp is, as Akademiese Herlewingsargitektuur. Die gebou is in 1951 ingewy en huisves die Fakulteit Teologie. Tussen 1951 en 1959 het die gebou ook die Fakulteite Regsgeleerdheid en Opvoedkunde, asook die Departemente Sosiologie, Kriminologie, Toegepaste Sosiologie, Geskiedenis en Sielkunde gehuisves. Die gebou was aanvanklik bekend as die Nuwe Kunstegebou, maar dit is later herdoop na die Teologiegebou. Universiteit van Pretoria: Kampusgebouegids, 2008, besoek op 31 Mei 2015 Hierdie artikel is ’n saadjie. Voel vry om Wikipedia te help deur dit uit te brei.


Burum (Wes-Fries: Boerum) is 'n dorp in die Nederlandse provinsie Friesland. Die dorp lê 14 km suidoos van Dokkum en ressorteer onder die munisipaliteit Noardeast-Fryslân. Dit het sowat 615 inwoners (2014). 1848 – 1 569 1954 – 786 1959 – 670 1964 – 599 1969 – 639 1974 – 686 2005 – ± 625 Bernard Accama (1697–1756), skilder Foekje Dillema (1926–2007), atleet Ou gereformeerde laerskool Uithof 4 Die graanmeule Windlust in 2009 Hierdie artikel is ’n saadjie. Voel vry om Wikipedia te help deur dit uit te brei.


Sir Joseph Benjamin Robinson (3 Augustus 1840 - 1929) was 'n mynmagnaat. Hy is op Cradock gebore as die seun van 'n 1820-Setlaar. Hy dryf handel op Dordrecht en veg in die 1865 Basoeto-oorlog. Na die ontdekking van diamante by die Vaalrivier is hy een van die eerste delwers daar. Hy word, tesame met sy vennoot, Marcus, ryk en word 'n vooraanstaande persoon in die vroeë Kimberley. In 1880 word hy verkies tot burgemeester en 1882 lid van die Wetgewende Vergadering. Hy was een van die eerste persone wat die waarde van die goudontdekkings in beide Barberton en die Witwatersrand besef het. Sy aansprake dat hy die ontdekker daarvan was kan nie bewys word nie. In 'n waaghalsige transaksie koop hy die plaas Langlaagte vir £ 6000 terwyl sy mededingers nog huiwer. Die transaksie verseker dat hy nog meer rykdom bekom en hy word as 'n miljoenêr beskou. Van sy eiendomme was die Robinson-myn, Robinson-Deep en Randfontein Estates-myn. Hy was 'n vriend van Paul Kruger en ondersteuner van die Boere. Hy bedryf ook vir 'n tyd lank sy eie finansiële onderneming, Robinson South African Banking Coporation.


Kruietee is ’n drankie wat gemaak word deur kruie, speserye of ander plantmateriaal in warm water te laat trek en bevat gewoonlik nie kafeïen nie. Dit word onderskei van ware tee (swart-, groen-, wit-, geel-, woeloengtee ens.) wat berei word van die teeplant, Camellia sinensis, sowel as van kafeïenvrye tee, waarvan die kafeïen verwyder is. Soos gewone tee kan kruietee warm of koud voorgesit word. Kruietee word van die begin van die geskiedenis af genuttig, soos in Antieke Egipte en China. Omdat kruietee van enige plant gemaak kan word, ook plante wat as giftig beskou word, moet seker gemaak word van die bestanddele voordat dit gedrink word. Die meeste kruietees wat in winkels verkoop word, is veilig, maar medisinale tees kan kruie bevat wat onveilig is. Die spesifieke plante kan ook verskillende uitwerkings op verskillende mense hê. Van die tees waaroor kommer bestaan, is van: Smeerwortel, wat alkaloïede bevat wat lewerskade kan veroorsaak met langdurige gebruik; Lobelia, wat gifstowwe soortgelyk aan nikotien bevat. In Egipte is kruietees soos hibiskustee (karkade) baie gewild.


Sydneyhawebrug is 'n brug in Sydney se hawe wat die noordelike en suidelike dele van die stad met mekaar verbind. Die brug kan per motor, per fiets, te voet, of met 'n trein oorgesteek word. Dit is 'n belangrike trekpleister wat toeriste en mense wat in en om die stad woon lok. Luna Park Sydney is langs die brug geleë. Die brug is 1149 meter (3770 voet) lank en 49 meter (161 voet) breed. Die hoogste punt van die boog is 134 meter (440 voet) hoog. Bouwerk het op 19 Maart 1923 begin en is in 1932 voltooi. Die brug is onder leiding van John Bradfield ontwerp en deur die maatskappy Dorman Long & Co Ltd gebou. Dit is op 19 Maart 1932 deur Jack Lang, die premier van Nieu-Suid-Wallis geopen. Die brug is gebou om die noordelike deel van die stad meer toeganklik te maak, maar was ook 'n werkverskaffingsprojek. Die brug is van staal gebou en bevat ses miljoen klinknaels wat met die hand geslaan is. Sterk kabels hou die brug bymekaar en verhoed dat die brug deur die snikhete son uitsit.


Christopher Mhlengwa Zikode, ook bekend as die Donnybrook-reeksmoordenaar, is ’n Suid-Afrikaanse reeksmoordenaar en verkragter wat in 1995 skuldig bevind is aan agt moorde, vyf verkragtings, vyf pogings tot moord en twee onsedelike aanrandings. Hy is egter vermoedelik verantwoordelik vir minstens 18 moorde en 11 pogings tot moord. Zikode het ’n skrikbewind gevoer op die dorp Donnybrook, KwaZulu-Natal. Hy het in die loop van twee jaar huise aangeval, asook vroue wat alleen loop. Hy sou ’n huis binnegaan en al die mans doodskiet. Hy sou dan die vroue na nabygeleë landerye of plantasies neem en hulle herhaaldelik verkrag, soms tot vyf uur lank en dikwels terwyl hulle gewond was. As die vroue nie wou saamwerk nie, het hy hulle doodgeskiet en dan nekrofilie gepleeg. Een slagoffer se kopvel is afgeslag, haar oë uitgesteek en haar nek deurgesny. Die linkerbors en geslagsdele is verwyder. Verskeie ander vroue is op dieselfde wrede manier vermink en vermoor. Die slagoffers het almal binne 3 km van sy huis af gewoon. Zikode is in Julie 1995 die eerste keer in hegtenis geneem vir die poging tot moord op Beauty Zulu.


Die Kaapse Regeringspoorweë (Engels: Cape Government Railways (CGR)) was van 1874 tot 1910 die spoorwegoperateur in staatsbesit in die Kaapkolonie, totdat dit saamgesmelt het met die Natalse Regeringspoorweë en die Sentraal-Suid-Afrikaanse Spoorweë om die Suid-Afrikaanse Spoorweë (South African Railways (SAR)) in 1912 te vorm. Na die ontdekking van goud in die Zuid-Afrikaansche Republiek in 1886, het die regerings van die Kaapkolonie en Oranje-Vrystaat ooreengekom dat die Kaapse Regeringspoorweë 'n spoorlyn deur die OVS tot in snelgroeiende Johannesburg sal bou en bedryf. Hierdie spoorlyn het Bloemfontein, die hoofstad van die OVS, in 1890 bereik, en die spoorverbinding tussen Kaapstad en Johannesburg was vanaf 1892 operasioneel.


Tom et Sheenah is 'n Franse televisieanimasiereeks van 26 aflewerings van 26 minute elk. Die reeks is geskik vir kinders vanaf 7 jaar en ouer. In Frankryk is hierdie reeks die eerste keer uitgesaai op 4 September 1999 op France 3 tydens die uitsaai van Les Minikeums. Daarna is die program weer uitgesaai op die Disney Channel en NRJ 12. In Suid-Afrika is die Engelse oorgeklankte weergawe, Tom and Sheenah, oor SABC 2 (2000, 2001) en SABC 3 (2006, 2008) gebeeldsend. As agtjarige kom Tom se ouers (albei volkekundiges van Europese oorsprong) tydens hul ekspedisie in Afrika tragies in 'n motorongeluk om. Tom word deur die Masaistam opgeneem. Hy word aanvaar (veral deur Mana, wat uiteindelik dan ook sy aanneemma is), en word so tussen hulle in die savanne van Oos-Afrika groot. Op vyftien is hy 'n vreeslose, dapper, skrander en nuuskierige knaap. Hy is gaande daaroor om sy teenstander, Zunaï, 'n poets te bak. Laasgenoemde is die krygerhoof en verlief op die 14-jarige meisie, Aleko, wat hom toebeloof is.


Die M-teorie is ’n teorie in fisika wat al die bestaande supersnaarteorieë verbind. Die bestaan van so ’n teorie is in 1995 vir die eerste keer voorgestel deur die fisikus Edward Witten. Dit het gelei tot ’n groot vlaag navorsing, wat bekend gestaan het as die "tweede supersnaar-rewolusie". Voor Witten se aankondiging het snaarteoretici vyf verskillende weergawes van die supersnaarteorie geïdentifiseer. Hoewel dit aanvanklik gelyk het of daar groot verskille tussen die weergawes is, het navorsing getoon daar is ’n baie nou verband tussen hulle danksy sogenaamde dualiteite – maniere om hulle in ’n oorkoepelende teorie saam te vat. Hoewel ’n volledige formulering van die M-teorie nog nie bestaan nie, moet die teorie twee- en vyfdimensionele voorwerpe, wat brane genoem word, beskryf asook ’n 11-dimensionele vorm van superswaartekrag (’n soort veldteorie wat supersimmetrie en die algemene relatiwiteitsteorie verenig). Volgens Witten kan die "M" in M-teorie staan vir "misterieus", "magies" of "matriks", en moet op die ware betekenis van die term besluit word wanneer ’n meer basiese formulering bestaan.


Lancia is 'n Italiaanse motorvervaardiger wat in 1906 deur Vincenzo Lancia as "Lancia & C." gestig is. In 1969 het dit deel van die Fiat-groep geword. Die huidige maatskappy, Lancia Automobiles S.p.A., is in 2007 gestig. Ypsilon Thema Voyager 2000 Alfa Appia Ardea Aprilia Artena Astura Aurelia Augusta Beta Dedra Delta (1911) Delta Delta S4 Dikappa Epsilon Flaminia Flavia Fulvia Gamma (1910) Gamma Hyena Kappa Kappa (1919) Lambda LC1 LC2 Lybra Montecarlo Phedra Prisma Rally Stratos Thesis Theta Trevi Y10 Z Dialogos Kayak Medusa Megagamma Nea Sibilo Stratos Zero New Stratos Lancia se Amptelike Korporatiewe Webwerf Hierdie artikel is ’n saadjie. Voel vry om Wikipedia te help deur dit uit te brei.


Die Afrikaanse woord verligting is die Westerse vertaling van die Boeddhistiese term bodhi, "ontwaking". Die Westerse konnotasie is van ’n skielike insig in ’n bosintuiglike waarheid. Die woord word ook gebruik om ander Boeddhistiese terme en konsepte te vertaal wat dui op insig (soos prajna, kensho en satori), kennis (vidhya), die "uitwerping" (nirwana) van ontstigtende emosies en begeertes, die gevolglike vryheid of verlossing en die bereiking van boeddhaskap, soos versinnebeeld deur Siddhartha Gautama. In die Westerse wêreld het die konsep van (geestelike) verligting ’n romantiese betekenis aangeneem. Dit het sinoniem geword met selfbesef en die ware self. Carrette, Jeremy R.; King, Richard (2005), Selling Spirituality: The Silent Takeover of Religion, Psychology Press Sharf, Robert H. (1995b), "Buddhist Modernism and the Rhetoric of Meditative Experience" (PDF), NUMEN, vol.42 (1995) McMahan, David L. (2008), The Making of Buddhist Modernism, Oxford: Oxford University Press, ISBN 9780195183276 Pali Text Society: "Occurrences of the term enlightenment" Geargiveer 19 Oktober 2015 op Wayback Machine Joan Sutherland, What is enlightenment?', Buddhadharma, 16 Februarie 2013 Barbara O'Brien, What is Enlightenment?


Jemaine Atea Mahana Clement is 'n Nieu-Seelandse komediant, akteur en multi-instrumentalis. Hy is veral bekend as 'n lid van die musikale komedie, Flight of the Conchords, saam met Bret McKenzie, asook vir die stem van Nigel die kaketoe in die Rio-filmreeks. "Jemaine Clement Biography – Yahoo! Movies" (in Engels). Yahoo! Movies. Geargiveer vanaf die oorspronklike op 28 Junie 2011. Besoek op 17 Julie 2010. Wikimedia Commons het meer media in die kategorie Jemaine Clement. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die taal in Suidoos-Asië. Vir die etniese groep, sien Soendanese. Soendanees (ᮘᮞ ᮞᮥᮔ᮪ᮓ, Basa Sunda; letterlik: "taal van Soenda") is 'n Maleis-Polinesiese taal wat in Suidoos-Asië in die westelike derde van die eiland Java van Indonesië gepraat word. Die taal word tans deur sowat 34 miljoen mense gepraat, hoofsaaklik Soendanese, omtrent 15% van Indonesië se totale bevolking, en is daarmee na Indonesies/Maleis en Javaans die derde belangrikste taal van Indonesië, maar geniet nie ampstaalstatus nie. Soendanees is verwant aan Balinees, Bandjarees, Chamorro, Indonesies/Maleis, Javaans, Madoerees, Minangkabau en Palauaans. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar. Soendanees word soms as 'n dialek van Maleis beskou, maar dit word nie algemeen aanvaar nie, hoewel die Maleise taal 'n groot invloed op Soendanees uitgeoefen het. Dit word met die Latynse of die Arabiese alfabet geskryf. Vroeër is ook die Javaanse skrif, 'n Brahmi-skrif uit die Indiese skriffamilie, gebruik.


Die Japannese Datsun Bluebird 510 is as die Datsun 1600/1800 in Rosslyn naby Pretoria, Suid-Afrika gebou van 1969 tot 1974. Die motor was beskikbaar as 'n 1600 deluxe, 1600 SSS sedan, 1600GL, 1600GL SSS and 1800GL SSS. Hulle het almal onafhanklike agtervering gehad, en die SSS was bykomend met tweelingvergassers toegerus. Hierdie motors was baie gewild vir motorsport in Suid-Afrika, veral vir tydrenne, weens hulle goeie suspensie. 1.3 L Nissan L13 inlynviersilinder 1.3 L Nissan J13 inlynviersilinder 1.4 L Nissan L14 inlynviersilinder 1.5 L Nissan J15 inlynviersilinder 1.6 L Nissan L16 inlynviersilinder 1.8 L Nissan L18 inlynviersilinder 1970 Datsun 510 2-deur Datsun 1600 4-deur (510) Datsun Bluebird SSS koepee (510) 1970 Datsun Bluebird Safariwenner Davis, Pedr; Davis, Tony (1990). Volvo downunder: A Swedish success story. Blakehurst, NSW: Marque. p. 76. ISBN 0-947079-14-9. 1968 Datsun Bluebird 510 at earlydatsun.com


Cervia is 'n kusdorp en comune in die noorde van Italië, in die Provinsie Ravenna. In 2011 tel die bevolking ongeveer 28 262. In die moderne era is Cervia 'n kusoord op die Adriatiese Riviera danksy sy 10-kilometerlange kuslyn met sandstrande. Hierdie artikel is ’n saadjie. Voel vry om Wikipedia te help deur dit uit te brei.


Richmond Hill is 'n heuwel in die London Borough of Richmond, 'n distrik in die suidweste van die Britse hoofstad, met 'n effense helling aan sy noordekant van die Teemsriviervallei se weivelde af. Dit was hier waar koning Hendrik VII van Engeland vroeg in die 16de eeu die Richmond-paleis as koninklike woning laat oprig het, terwyl Karel I 'n deel van die terrein as sy privaat jaggebied (tans Richmond Park) verklaar het. Die uitsig vanaf Richmond Hill oor die Teems, wat deur Sir Walter Scott as 'n ongeëwenaarde landskap van natuurskoon beskryf is, is onsterflik gemaak in 'n wye reeks van gedigte en skilderye, waaronder J.M.W. Turner se befaamde View of the Thames from Richmond Hill en The Thames from Richmond Hill, en in lofliedere besing. Dit is ook die enigste uitsig in Engeland wat deur 'n parlementswet – die Richmond, Ham en Petersham Open Spaces Act van 1902 – as natuurmonument beskerm is. Tot vandag is dit die mees landelike van alle uitsigte op Londen se kimlyn, met plesierbote en grasende koeie op rustige weilande.


Die Toyota Ractis is 'n subkompakte kar wat deur die Japannese motorvervaardigers Toyota en Kanto Auto Works gebou word. Dit is 'n vyfsitplekvoertuig gebaseer op die Vitz. "Toyota Motor East Japan, Inc" (in Engels). Toyota Motor Corporation. 2012. Geargiveer vanaf die oorspronklike op 28 Oktober 2019. Besoek op 21 Julie 2014. Hierdie artikel is ’n saadjie. Voel vry om Wikipedia te help deur dit uit te brei.


Wolwekraal of Maphotla is 'n dorpie in Dr. J.S. Moroka Plaaslike Munisipaliteit, Nkangala-distriksmunisipaliteit in Mpumalanga, Suid-Afrika. Lys van dorpe in Suid-Afrika "Hoofplek Wolwekraal". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4


Kameelrivier is 'n dorp in Dr. J.S. Moroka Plaaslike Munisipaliteit, Nkangala-distriksmunisipaliteit in Mpumalanga, Suid-Afrika. Lys van dorpe in Suid-Afrika Subplek Kameelrivier. Sensus 2001. Besoek op 21 Oktober 2015. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Die Newari Wikipedia is die Newarise uitgawe van Wikipedia, 'n gratis aanlynensiklopedie. Dit het tans ongeveer 225 000 artikels, en is die 59ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Modderrivier is klein nedersetting ongeveer 30 km suid van Kimberley waar die N12-nasionale pad die Rietrivier kruis en is 5 km oos van Ritchie. Die Modderrivier vloei hier in die Rietrivier in waar die Slag van die Twee Riviere plaasgevind het tydens die Tweede Vryheidsoorlog. Lys van dorpe in Suid-Afrika


Madeleine Leonore van Biljon (14 Mei 1928 Lichtenburg – 23 Februarie 2010) is in die Wes-Transvaal gebore. Sy was 'n skryfster en joernalis. Sy matrikuleer op Montagu en begin na skool as leerlingverpleegster by Groote Schuur-hospitaal in Kaapstad. Sy besef gou dit is nie die beroep vir haar nie, en begin in 1948 by Die Vaderland as joernalis werk. Sy was later vroueredaktrise en het daarna al meer rubrieke vir verskillende Afrikaanse en Engelse koerante en tydskrifte begin te skryf. Sommige van haar rubrieke en sketse is later in boekvorm uitgegee, soos Mevrou jy’s lastig (1967), Kwellings en kwinkslae (1974) en Afdraai na bedroef (1996). Madeleine was in 1983 en 1984 die president van die Kaapstadse Persklub, en sy het ook jare lank ’n kosrubriek vir die Sunday Times geskryf. Sy was vir meer as 50 jaar 'n joernalis. Cecile Cilliers is haar suster. Sketse: Mevrou, jy’s lastig. Voortrekkerpers, 1967 Kwellings en kwinkslae. Tafelberg Uitgewers, 1974 Merely Madeleine. Tafelberg, 1975 Afdraai na bedroef. Tafelberg, 1996 Kinderboeke: Hier is ons huis. Daan Retief, 1990 Eduard kuier by Ouma.


Die Opel Astra is 'n klein gesinsmotor (C-segment in Europa) wat ontwerp en sedert 1991 deur die Duitse motorvervaardiger Opel vervaardig word. Dit dra die embleem Opel Astra in die Verenigde Koninkryk en Buick Excelle XT in China. Die Holden Astra is gestaak in Australië en Nieu-Seeland in 2009 as gevolg van 'n wisselkoers wat die motor onmededingend gemaak het in uitvoermarkte, en is vervang deur die Holden Cruze. Op 1 Mei 2014 het Opel aangekondig dat die Astra GTC en Astra OPC met Holdenkentekens na Australië en Nieu-Seeland uitgevoer sou word. Die Astra word steeds in Duitsland, die Verenigde Koninkryk, Rusland en Pole gebou. "Opel Astra: design story" (in Engels). Car Body Design. 23 Junie 2009. Geargiveer vanaf die oorspronklike op 2 April 2019. Besoek op 14 November 2012.


Die eenvoudige styl van dié gebou op die Hatfieldkampus van die Universiteit van Pretoria weerspieël eienskappe van die Klein Brasiliaanse of Moderne Brasiliaanse styl met sy liggroen en wit terrazzo-dekking en diamantvormige vensters langs die twee ingange. Hierdie gebou, wat op 3 Mei 1955 geopen is, het aanvanklik as die Derde Wiskundegebou bekend gestaan en is ontwerp deur die argitekte AL Meiring en PR Nel. Dit vorm die binneplein van die universiteit en 'n identiese gebou aan die suidekant van die Ingenieurstoring is terselfdetyd beplan, om te verseker dat toekomstige geboue se style nie bots nie. In die 1980s is verskeie departemente verskuif wat spontaan daartoe gelei het dat al die aardwetenskappe in een gebou saamgevoeg is, waarna die naam van hierdie gebou verander is na die Mineralewetenskappegebou. Universiteit van Pretoria: Kampusgebouegids, 2008, besoek op 12 Junie 2015 Hierdie artikel is ’n saadjie. Voel vry om Wikipedia te help deur dit uit te brei.


Die Ou Chemiegebou is histories die eerste gebou op die Hatfieldkampus van die Universiteit van Pretoria waar daar met konstruksiewerk begin is, maar dit is eers in 1911 na die inwyding van die Ou Letteregebou voltooi. Dit is ontwerp deur mnr Cleland, hoof van die Departement van Openbare Werke. Die ontwerp van hierdie gebou in die Renaissance-styl is grootliks beïnvloed deur die Herbert Baker Skool van Argitektuur. In 1971 is die suidelike vleuel van die gebou gesloop om plek te maak vir die bou van die biblioteek. Slegs ’n enkele gewelf van daardie vleuel het behoue gebly. Die gebou word nou grootliks oorskadu deur meer moderne geboue, maar is steeds ’n belangrike landmerk op die kampus. Dit gebou is oorspronklik gebou om die Departemente Chemie en Fisiese Wetenskappe te huisves en konstruksiekoste het sowat £13 500 beloop. In 1921 het die Departement Dierkunde ook vir ’n rukkie hier ingetrek. Vandag huisves die Ou Chemiegebou die kwaliteiteenheid, die kampuskiosk en ’n fotokopiëringdiens. Universiteit van Pretoria: Kampusgebouegids, 2008, besoek op 12 Junie 2015 Hierdie artikel is ’n saadjie. Voel vry om Wikipedia te help deur dit uit te brei.


Die gebou wat bekend staan as Tukkiewerf, op die Hatfieldkampus van die Universiteit van Pretoria, is die Ou Kloosterkompleks wat in 1980 van die Rooms-Katolieke Kerk bekom is. Dit bestaan uit drie geboue: ’n Kapel gebou in 1925 'n Klooster gebou in 1925 'n Kloostersaal wat deur Gerald JC Bernhard ontwerp is en in 1946 gebou is. Die kompleks is in 1984 opgeknap en aan die Verteenwoordigende Studenteraad (VSR) geskenk om vir administratiewe doeleindes gebruik te word. Tukkiewerf het tot in 1995, toe die Studentesentrum geopen is, die VSR-kantore, die Sentrale Joolkomitee, die Buro vir Studenteontwikkeling en die kantore van die studentekoerant Perdeby gehuisves. Dit huisves ook die kantore van die VSR-voorsitter. Die kapel met sy loodglasvensters word vir troues en kerkdienste gebruik. Aanvanklik was die kapel bekend as die Kerk van Saint Alfons Maria de Liguori, na Saint Alfons − die stigter van die Orde van Ligournians, of die Redempsioniste − wat in 1839 as ’n heilige verklaar is. Die orde, wat in 1732 in Napels, Italië gestig is, het hulle daaraan toegewy om arm gemeenskappe te help.


Die Slag van Blenheim het op 13 Augustus 1704 tydens die Spaanse Opvolgingsoorlog naby Blenheim in Beiere plaasgevind. Geallieerde Magte onder beheer van John Churchill, die 1ste hertog van Marlborough behaal 'n oorwinning oor die magte van Frankryk en Beiere. Die Geallieerde Mag was 52 000 man sterk en die van Frankryk en Beiere 56 000 man sterk. Wene is deur die Frans-Beierse magte bedreig. John Churchill was die Bevelvoerder van die Britse Weermag. Hy besluit om 'n Britse Mag deur Wes-Europa na Duitsland te marsjeer, 'n tog van ongeveer 480 km. Hy kry 'n mag van 16 000 Engelse soldate bymekaar by Bedburg langs die Maas. Hulle begin marsjeer op 19 Mei en langs die pad sluit troepe van Pruise, Lüneburg en Hesse by hom aan. Die soldate marsjeer 16 km per dag met 'n vol dag se rus na elke vyf dae. Daar was elke dag 'n groep soldate vooruit gestuur om kamp op te slaan en voorbereidings te maak. So het Churchill verseker dat sy troepe elke aand droë klere en skoen gehad het. Dit was 'n logistieke meesterstuk. Slegs 900 soldate het tydens die tog van 480 km tou opgegooi.


Dros is 'n braairestaurantgroep wat in Suid-Afrika gestig is deur Hein Krugmann. Sy konsep was om 'n restaurant en 'n wynkelder te kombineer. Die spyskaart bestaan hoofsaaklik uit hamburgers, biefstuk, hoender, ribbetjies, pizzas en slaaie. Dros se hoofkantoor is in Silverton, Pretoria geleë. Dros se webtuiste Hierdie artikel is ’n saadjie. Voel vry om Wikipedia te help deur dit uit te brei.


The Good Terrorist (Afrikaans: Die Goeie Terroris) is 'n politieke roman deur Doris Lessing wat die eerste keer in 1985 gepubliseer is. Die roman se intrige het te doen met 'n naïewe jong dame wat saam met 'n groep radikales in Londen bly en wat betrokke raak by hulle terroriste-bedrywighede. Lessing se inspirasie vir die roman is afkomstig van die werklike bomaanval op Harrods-winkel in 1983 deur die Ierse Republikeinse Leër (IRA), en put verder ook uit haar eie jeugdige kommunistiese oortuigings. Sy was 'n lid van die Britse Kommunistiese Party, maar het na die Hongaarse opstand van 1956 die party verlaat. Sommige beoordelaars het die roman 'n satire genoem, terwyl Lessing dit humoristies noem. Die titel is 'n oksimoron wat Alice se ambivalente aard beklemtoon. The Good Terrorist verdeel resensente. Sommige het die boek se insig en karakterisering geprys, ander het die styl en die karakters se gebrek aan diepte uitgewys. Een kritikus het Lessing se "sterk beskrywende prosa en presiese karakteriserings" gekomplimenteer. Nog het haar "briljante weergawe van die soort individue wat terroristedade pleeg".


Ben, in the World is 'n roman deur Doris Lessing wat die eerste keer in 2000 gepubliseer is. Dit is die opvolgverhaal van haar 1988 roman The Fifth Child. Dit skets die lewe van 'n buitestaander, en Lessing gebruik haar hoofkarakter in hierdie roman om kommentaar te lewer op 'n samelewing wat 'n groot omwenteling ondergaan. Hierdie artikel is ’n saadjie. Voel vry om Wikipedia te help deur dit uit te brei.


True History of the Kelly Gang is 'n historiese fiksie roman deur die Australiese skrywer Peter Carey wat die eerste keer in 2000 gepubliseer is. Dit is in die daaropvolgende jaar bekroon met die Britse Statebond se Booker-prys vir fiksie. Ten spyte daarvan dat hierdie roman se titel beloof om die ware geskiedenis van Ned Kelly se bende weer te gee, is dit nietemin 'n fiktiewe variasie van hierdie hoogs invloedryke stukkie Australiaanse volksgeskiedenis. Hierdie artikel is ’n saadjie. Voel vry om Wikipedia te help deur dit uit te brei.


An Artist of the Floating World is 'n roman deur Kazuo Ishiguro wat die eerste keer in 1986 gepubliseer is. Die roman se intrige speel af in Japan na die Tweede Wêreldoorlog en ondersoek hoe 'n kunsskilder erkentenis neem van sy veranderde posisie binne die nuwe samelewing. Gereëlde huwelike, die rol van vroumense binne die samelewing, en die verminderde status van oumense post-1945 is van die temas wat Ishiguro binne sy roman bespreek. Hierdie artikel is ’n saadjie. Voel vry om Wikipedia te help deur dit uit te brei.


Blattodea is 'n orde van insekte waaraan die kakkerlakke en termiete behoort. Voorheen is die termiete onder 'n aparte orde, genaamd Isoptera, ingedeel. Genetiese en molekulêre bewyse dui egter dat hulle nou aan die kakkerlakke verwant is. Kakkerlakke Blaberidae Blattellidae Blattidae Cryptocercidae Polyphagidae Nocticolidae Tryonicidae Lamproblattidae Termiete Cratomastotermitidae Mastotermitidae Termopsidae Archotermopsidae Hodotermitidae Stolotermitidae Kalotermitidae Archeorhinotermitidae Stylotermitidae Rhinotermitidae Serritermitidae Termitidae Integrated Taxonomic Information System entry Hierdie artikel is ’n saadjie. Voel vry om Wikipedia te help deur dit uit te brei.


The Sense of an Ending is 'n roman deur die Britse skrywer Julian Barnes wat die eerste keer in 2011 gepubliseer is. Dit is die wenner van daardie jaar se Booker-prys. Die titel van Barnes se roman is geleen by die literêre kritikus Frank Kermode, wat dit self gebruik het vir sy boek The Sense of an Ending: Studies in the Theory of Fiction (1967). Hierdie artikel is ’n saadjie. Voel vry om Wikipedia te help deur dit uit te brei.


The Republic of Love is 'n roman deur Carol Shields geskryf wat die eerste keer in 1992 gepubliseer is. 'n Gelyknamige rolprentverwerking van hierdie roman is in 2003 vrygestel by die Toronto Internasionale Filmfees, met regie behartig deur Deepa Mehta en met Bruce Greenwood en Emilia Fox in die rolverdeling. Hierdie artikel is ’n saadjie. Voel vry om Wikipedia te help deur dit uit te brei.


Norwich kan verwys na: Norwich, hoofstad van die graafskap Norfolk, Engeland. Norwich, Ontario, Kanada Norwich, Jamaika Norwich, Connecticut, VSA Norwich, Kansas, VSA Norwich, Massachusetts, VSA Norwich, New York, VSA Norwich, Noord-Dakota, VSA Norwich, Ohio, VSA Norwich, Vermont, VSA Norwich, Virginië, VSA


Lexington is 'n stad in die deelstaat Nebraska en die administratiewe setel van Dawson County. Die stad is geleë aan die oewers van die Platterivier en is ongeveer 362 km suidwes van Omaha. Die eerste nedersetting is eers Plum Creek genoem maar in 1870 hernoem as Lexington toe dit in 1889 stadstatus gekry het. Beesboerdery word beoefen in die omgewing. Collier's Encyclopedia, Crowell-Collier Educational Corporation, Volume 14, Bladsy 534. Wikimedia Commons het meer media in die kategorie Lexington. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Honda Motor Co., Ltd. (Japannees: 本田技研 工業 株式会社) is 'n Japannese openbare multinasionale korporasie, wat veral bekend is as 'n vervaardiger van motors, motorfietse en kragtoerusting. Honda is die wêreld se grootste motorfietsvervaardiger sedert 1959, sowel as die wêreld se grootste vervaardiger van binnebrandenjins gemeet in volume, hul vervaardig meer as 14 miljoen binnebrandenjins elke jaar. Honda was die tweede grootste Japannese motorvervaardiger in 2001. Honda was die agtste grootste motorvervaardiger in die wêreld ná General Motors, Volkswagen Groep, Toyota, Hyundai Motorgroep, Ford, Nissan, en PSA Peugeot Citroën in 2011. Honda was die eerste Japannese motorvervaardiger wat 'n toegewyde luukse handelsnaam, Acura, vrygestel het in 1986. Benewens hul kern motor- en motorfietsondernemings, vervaardig Honda ook tuintoerusting, buiteboordmotors, waterponies, kragopwekkers en ander produkte. Sedert 1986 is Honda besig met navorsing oor kunsmatige intelligensie / robotika en stel hulle hul ASIMO-robot in 2000 vry. Hulle het ook die lugvaartbedryf aangedurf met die stigting van GE Honda Aero Engines in 2004 en die Honda HA-420 HondaJet, waarmee produksie in 2012 mee begin is.


Hierdie artikel handel oor die voertuig. Vir die rekenaarbegrip, sien rekenaarbus. 'n Bus is 'n voertuig wat geskik is vir die vervoer van menige passasiers. Sommige busse kan tot 300 passasiers op 'n keer vervoer. Busse word vir allerlei toepassings gebruik, soos geskeduleerde publieke busvervoer, vervoer na skole, privaathuur, toerisme, en ander privaatbedrywe vir 'n wye verskeidenheid doeleindes. In Suid-Afrika val 'n bus in die kategorie "swaarvoertuie" indien dit ontwerp is om meer as 16 persone gemaklik te vervoer. Busse wat deur perde getrek is, is gebruik vanaf die 1820's, gevolg deur stoombusse in die 1830's, en toe elektriese busse in 1882. Die eerste busse met binnebrandenjins, of motorbusse, is in 1895 in Europa in gebruik geneem. Die grootse bus ter wêreld is die Youngman JNP6250G. Die bus is 25 meter lank en kan 300 passasiers vervoer. World's largest bus seats 300 passengers – zdnet.com aa.co.za Geargiveer 8 Desember 2015 op Wayback Machine vehicle-classification- AA Eckermann, Erik (2001), World History of the Automobile, SAE, pp.


Die NG gemeente Brakpan-Oos is ’n gemeente van die Nederduitse Gereformeerde Kerk op die Oos-Randse dorp Brakpan. In Desember 1945 is dié gemeente, sonder enige besittings of bates, van die moedergemeente Brakpan afgestig. Deur die goedgunstigheid van die skoolraad en die prinsipaal is die saal van die Hoërskool Rhodes tot die beskikking van die gemeente geplaas; ondanks die ongunstige omgewing is die gemeente se eredienste en feeste tot lof van die Heer aanvanklik hier gehou. Vol vertroue en met behulp van 'n bruidskat van £500 van die moedergemeente, koop die gemeente aan die begin van 1946 sy eerste eiendom en wel 'n pastorie vir die verwagte eerste leraar en gesin. Die eerste beroep op 'n leraar word aangeneem en op Vrydag 3 Mei 1946 ontvang die gemeente sy eerste leraar en sy gade, ds. en mev. M.J. van Niekerk, en op Sondag 5 Mei lewer hy sy intreerede. Ná baie gesukkel en ongerief besluit die gemeente om in die geloof 'n kerkgebou op te rig en ten einde koste te bespaar, word deur die kerkraad besluit om onder eie toesig te bou.


Canada Steamship Lines (CSL) is 'n Kanadese redery wat sy hoofkwartier in Montreal, Quebec het. Die onderneming, waarvan die geskiedenis terugstrek tot in die middel van die 19de eeu, maak tans deel uit van The CSL Group, die wêreld se vernaamste eienaar en bedrywer van selflaaiende vragskepe. CSL bedryf sy Kanadese besighede vanuit streekkantore in Halifax, Nova Scotia; Hamilton, Ontario en Winnipeg, Manitoba. Sy vloot van twintig skepe vaar onder Kanadese vlag en word uitsluitlik deur Kanadese personeel beman. Dekades lank is CSL, wat gedurende die 19de en 20ste eeu van 'n beskeie begin tot die wêreld se grootste binnelandse passasierskipredery gegroei het, met seevervoer en plesierbote op die Groot Mere en die Sint-Laurensrivier verbind waar sy roetes tot Duluth, Minnesota in die weste en die Laer Sint-Laurensrivier in die ooste gestrek het. Na sy passasierstoomskepe is kollektief verwys as die Groot Wit Vloot (Great White Fleet), en sy netwerk van roetes, wat in 1913 - die jaar waarin CSL as moderne onderneming met die samesmelting van verskeie rederye ontstaan het - deur 51 stoomskepe bedien is, was een van die mees uitgestrektes van sy soort.


Die Regsgeleerdheidgebou op die Hatfieldkampus van die Universiteit van Pretoria met sy skitterwit mure en kenmerkende glasvoorkoms is een van die jongste en mees moderne strukture op kampus. Dit is ontwerp deur die firma Kruger-Roos en is bedoel om die deursigtigheid van die regsberoep te weerspieël. Die gebou is deur voormalige President Thabo Mbeki ingewy in 2005. In 2006 is dit deur die tydskrif Visi en die Suid-Afrikaanse Instituut van Argitekte (SAIA) aangewys as die derdebeste gebou in Gauteng. Die gebou huisves byna al die fasiliteite van die Fakulteit Regsgeleerdheid insluitend personeelkantore, ’n ouditorium, lesingsale en die Oliver Tambo-regsbiblioteek. ’n Wye verskeidenheid uitgelese kunswerke, deur kunstenaars soos Diane Victor, Ike Nkoana, Andrew Verster, Anton Uys, Trevor Coleman, Judy Woodborne en Hermine Spies word in die gebou tentoongestel. Die meeste van die kunswerke is van die Sanlamkunsversameling. Universiteit van Pretoria: Kampusgebouegids, 2008, besoek op 17 Junie 2015 Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°45′16″S 28°14′03″O / 25.75444°S 28.23417°O / -25.75444; 28.23417


Heaven Sent Gaming is 'n Amerikaanse mediamaatskappy wat in 2006 gestig is deur die hoërskoolleerlinge Mario Lucero en Isabel Ruiz. Hulle publiseer verskeie multimedia publikasies, en is veral bekend vir hul strokiesboeke. Heaven Sent Gaming begin op universiteit as deel van 'n videospeletjie-ontwikkelingspan. Die groter span is genaamd "Our Own Little Coup". Dié groep bestaan uit 'n paar rekenaarwetenskap-adjudante: Mario Lucero, Isabel Ruiz, Drew Cass, Devin Thurlow (nou DH Torkavian) en Jason Waggoner. Die Christelike gedeelte van Heaven Sent Gaming word deur Mario en Isabel bestuur. Die skool waarin hulle was is Collins College in Arizona. Wikimedia Commons het meer media in die kategorie Heaven Sent Gaming. (en) "Crunchbase". Aol. Besoek op 19 Junie 2015. "The Team" (in Engels). Heaven Sent Gaming. Geargiveer vanaf die oorspronklike op 14 Maart 2019. Besoek op 19 Junie 2015. "Profiel" (in Engels). IMDB. Geargiveer vanaf die oorspronklike op 21 Maart 2016. Besoek op 19 Junie 2015. "GamesIndustry" (in Engels). GamerNetwork. Geargiveer vanaf die oorspronklike op 10 Maart 2016. Besoek op 19 Junie 2015.


Galeria Kaufhof GmbH (eie skryfwyse: GALERIA) was 'n Duitse afdelingswinkelketting wat meer as 130 afdelingswinkels en sportwinkels op sy tuismark en in België (hier onder die handelsmerk Galeria Inno) bedryf het. Die onderneming met 'n bedryfsinkomste van sowat €3,1 miljard in 2013/2014 het sy oorsprong in 'n klein tekstielwinkel wat deur Leonhard Tietz in 1879 in die Oosseehawestad Stralsund gestig is. Intussen word dit as een van die voorste afdelingswinkelkettings in Europa beskou wat op internasionale handelsmerke in die middel- en hoër pryssegment fokus. Galeria Kaufhof beskryf homself as 'n multikanaal-handelsonderneming wat sy produkte sowel in winkels asook (sedert 2011) aanlyn verkoop. Teen 2020 was sowat 200 000 produkte aanlyn beskikbaar. Tot en met 2015 was die aandelemaatskappy Galeria Holding AG as moedermaatskappy van Galeria Kaufhof GmbH in besit van die Duitse klein- en groothandelsreus Metro AG. Metro AG het op 15 Junie 2015 sy voorneme bekend gemaak om sy dogteronderneming vir €2,8 miljard aan die Kanadese Hudson's Bay Company (HBC) te verkoop. Die transaksie is op 30 September 2015 voltrek.


Cajuns ([ˈkeɪdʒəns]; Frans: les Cadiens of les Acadiens [le kadjɛ̃, lez‿akadjɛ̃]) is 'n Franssprekende etniese groep wat in die suide van die Amerikaanse deelstaat Louisiana saamgetrek is. Die naamgewende bevolkingselement was Franssprekende ballinge uit Akadië, 'n historiese streek in die huidige Atlantiese provinsies van Oos-Kanada, wat in die 18de eeu deur die koloniale Britse owerheid verdryf is en later met ander etniese groepe, waaronder Duitse setlaars, vermeng het. Cajun is 'n Anglo-Amerikaanse verbastering van die Franse Acadiens wat in Engels as Acadians oorgeneem is en later tot Cajuns ontwikkel het. Terwyl Laer Louisiana vanaf die laat 16de eeu deur Franse setlaars gekoloniseer is, voer Cajuns hul oorsprong terug na Akadiese vlugtelinge wat as gevolg van politieke spanninge tussen Groot-Brittanje en Frankryk in 1755 uit hul geboorteland Akadië - 'n streek wat destyds naas die huidige Nova Scotia en ander Atlantiese provinsies van Kanada ook dele van Oos-Quebec en Noord-Maine ingesluit het - verdryf is nadat hulle geweier het om die eed van trou aan die Britse Kroon te sweer.


Formule Een (amptelik FIA Formula One World Championship), dikwels afgekort as F1, is die hoogste klas enkelsitplek-oopwielmotorrenne gedefinieer deur die Fédération Internationale de l'Automobile (FIA), motorsport se wêreldbeheerliggaam.Dit is gebaseer rondom 'n reeks wedrenne (20 in 2017), bekend as grand prix, op doelgemaakte bane of afgesperde strate. Die eerste Wêreldkampioenskaps-Grand Prix is in 1950 by die Silverstone-renbaan in Engeland gehou; sedertdien het 71 bane reeds 'n Grand Prix gehuisves. Sommige bane, soos bv. die Nürburgring, het Grands Prix op verskillende uitlegte aangebied. Die sport se renbane is tradisioneel in Europa gesentreer, wat ongetwyfeld nog steeds sy leiersmark is, maar wedrenne is ook al gehou in die Amerikas, Afrika, Asië en Australië. Nuwer wedrenne word in Aboe Dhabi, Bahrein, Maleisië, Turkye en China gehou. Die Autodromo Nazionale Monza het die meeste Grands Prix ter wêreld gehuisves; dit het die Italiaanse Grand Prix reeds 64 keer aangebied. Die Sochi Autodrom het die 70ste baan geword om 'n Grand Prix aan te bied, die 2014 Russiese Grand Prix, en die Bakoe-straatrenbaan die 71ste baan vir die 2017 Azerbeidjanse Grand Prix.


Die Britse Grand Prix is 'n Formule Een-kampioenskapswedren wat sedert 1950 op die kalender van die FIA se F1-Wêreldkampioenskap verskyn. Dit word jaarliks by die Silverstone-renbaan naby die dorp Silverstone in Northamptonshire in Engeland gehou. Die Britse en Italiaanse Grand Prix is die oudste aaneenlopende Formule Een Wêreldkampioenskap Grands Prix. Dit is vyf keer as die Europese Grand Prix aangewys tussen 1950 en 1977, toe hierdie titel as 'n ere-aanwysing elke jaar aan een Grand Prixwedren in Europa toegeken is. Alle Britse Grands Prix sedert 1926 word in Engeland gehou; waar die Britse motorrenbedryf hoofsaaklik geleë is. Koördinate: 52°04′16″N 1°00′58″W / 52.071°N 1.016°W / 52.071; -1.016


Rancho Mirage is 'n stad en hersteloord in die distrik Riverside County van die Amerikaanse deelstaat Kalifornië, sowat 100 myl oos van Los Angeles, met 'n bevolking van 17 218 volgens die sensus van 2010, waarby die seisoenale bevolking soms die 20 000-kerf oorskry. Rancho Mirage is in 1973 as stedelike nedersetting geïnkorporeer toe vyf voorheen nie-geïnkorporeerde gebiede, waarna as die Cove-gemeenskappe verwys is (Desert, Magnesia, Palmas, Tamarisk en Thunderbird), met Mirage Cove, 'n nedersetting wat destyds 3 000 siele getel het, saamgesmelt het. Tans is Rancho Mirage, wat tussen Cathedral City en Palm Desert geleë is, een van nege stedelike nedersettings in die Coachella Valley, die mees digbevolkte gebied in die Suid-Kaliforniese woestynstreek met 'n bevolking van meer as 400 000 waar danksy besproeiingstelsels 'n groot verskeidenheid vrugte en groentesoorte verbou word. Die gebied van Rancho Mirage het sy bekendheid aan die nabygeleë Sunnylands-villa in besit van die filantrope Walter en Leonore Annenberg te danke wat ná die Tweede Wêreldoorlog tot 'n gewilde vakansiebestemming en hersteloord vir beroemde persoonlikhede soos Frank Sinatra, Bob Hope, Fred Astaire, Ginger Rogers, koningin Elizabeth II, Patrick Macnee en Mary Martin ontwikkel het.


Die Peugeot 208 is 'n superminimotor (B-segment) wat deur die Franse motorvervaardiger Peugeot vervaardig word sedert 2012. Die motor is onthul by die Geneefse Motorskou in Maart 2012. Die eerste 208-modelle was driedeurluikrugmotors wat in 2011 by die maatskappy se nuwe aanleg in Slowakye gebou is. In Junie 2012, toe vyfdeurluikrugmotors beskikbaar geword het, het produksie van die 208 ook begin by die Franse Peugeot-aanlegte in Mulhouse en Poissy. (en) Peugeot 208 GTi Geargiveer 13 Januarie 2015 op Wayback Machine "Professional MBA Automotive Industry: Factory visit and workshop at PSA Peugeot Citroën in Trnava". tuwien.ac.at (in Engels). Geargiveer vanaf die oorspronklike op 8 Desember 2019. "Avec la 208 PSA Mulhouse voit la vie en rose". La Tribune (in Frans). Geargiveer vanaf die oorspronklike op 4 Desember 2019.


Falkensee is 'n stad in die distrik Havelland van die Duitse deelstaat Brandenburg met 'n oppervlakte van 43,27 vierkante kilometer en 'n bevolking van 41 258 (soos op 31 Desember 2013), en daarmee die sesde grootste stad in Brandenburg. Falkensee is in die noordweste van Berlyn geleë en grens in die noorde aan Schönwalde-Glien, in die weste aan Brieselang en in die suide aan Dallgow-Döberitz, wat almal tot Brandenburg behoort. In die ooste grens dit aan die Berlynse distrik Spandau. (de) Bevölkerung im Land Brandenburg am 31. Dezember 2013 nach amtsfreien Gemeinden, Ämtern und Gemeinden Wikimedia Commons het meer media in die kategorie Falkensee. (de) Stadt Falkensee Hierdie artikel is ’n saadjie. Voel vry om Wikipedia te help deur dit uit te brei.